Σχέσεις Ε.Ε.-Τουρκίας: ποιος ορίζει την ατζέντα; - Άμυνα & Διπλωματία\nΣχέσεις Ε.Ε.-Τουρκίας: ποιος ορίζει την ατζέντα;\nΤου Βασιλείου Τσιάμη*\nΣτη φωτογραφία αγχωμένος ο πρόεδρος του Ευρωπαϊκού Συμβουλίου Σ. Μισέλ (αριστερά) ενώπιον του Τούρκου προέδρου Ρ.Τ.Ερντογάν σε συνάντηση κατά τη διάρκεια της εαρινής κρίσης του Μεταναστευτικού.\nΌταν το 2011 η Ευρωπαϊκή Ένωση, δειλά και αποσπασματικά. αποφάσισε να «ορίσει» τα της γειτονιάς της και να αναλάβει την πρωτοβουλία επιχειρήσεων στην ζώνη της Λιβύης, πολύ γρήγορα αποδείχτηκε ότι ήταν παντελώς ανέτοιμη τόσο πολιτικά (λόγω των διαφορετικών προσεγγίσεων μεταξύ των Κρατών-Μελών) όσο και επιχειρησιακά να το πράξει. Είναι αληθές ότι χωρίς την τότε υποστήριξη των ΗΠΑ σε μέσα επιτήρησης και πληροφοριών, σε εναέρια μέσα – κυρίως ιπτάμενα τάνκερ ανεφοδιασμού – και σε οπλικά συστήματα αεροσκαφών, η Ε.Ε. θα οδηγείτο σε πλήρη αποτυχία και απαξίωση.\nΑμέσως μετά, οι ΗΠΑ (σημειωτέον όχι η διοίκηση Τραμπ που έχει δαιμονοποιηθεί για τις σχέσεις με την Ευρώπη) είχαν τονίσει ότι η Ε.Ε. πρέπει να ετοιμάζεται για την επόμενη κρίση, ώστε να αναλάβει τις ευθύνες της ως γεωπολιτικός παράγοντας και πάντως σίγουρα στα της γειτονιάς της. Έκτοτε οι ΗΠΑ έστελναν σταθερά αυτό το μήνυμα, ανεξαρτήτως του προσώπου του Προέδρου. Η κατάσταση που επικρατεί στην Ανατολική Μεσόγειο και η προφανής διακριτική αποχή ή αντίστροφα παρουσία (όπως το δει κανείς) των ΗΠΑ ίσως συνεπάγεται ότι η στιγμή αυτή έφτασε.\nΗ στάση και οι αποφάσεις της Ε.Ε. σε αυτό το θέμα, αλλά και ευρύτερα στις σχέσεις με την Τουρκία, πιθανώς να επιβεβαιώσουν την θέση της ως παγκόσμιου παίχτη ή να την απαξιώσουν πλήρως. Δεν είναι τυχαία η στάση της Γαλλίας και του προέδρου Μακρόν. Η Γαλλία πάντα υπήρξε ο στρατηγικός στοχαστής της Ε.Ε., και σε αυτή τη φάση αντιλαμβάνεται αυτόν τον κίνδυνο. Μπορεί η Γαλλία, όπως κάθε χώρα, να βλέπει κέρδη και ζημιές μέσα από το εθνικό της πρίσμα, αλλά εδώ γίνεται σαφές ότι σε αυτή τη γωνία των συνόρων της Ε.Ε. αντιλαμβάνεται την κατάσταση και υπό τον κοινό ευρωπαϊκό φακό. Αν η Ανατολική Μεσόγειος μετατραπεί σε τουρκικής επιρροής λίμνη, αυτό μπορεί να οδηγήσει σε αντίστοιχο ντόμινο σε ό,τι αφορά τα νότια και τα ανατολικά σύνορα της Ε.Ε. Και αυτό μπορεί να διευρυνθεί σε ότι αφορά σφαίρες επιρροής ή σε στρατηγικούς τομείς, όπως αυτός της ενέργειας. Είναι σαφές λοιπόν ότι, για την Ε.Ε., το σύνθημα είναι ένα: ή τώρα ή πότε. Και πώς μπορεί να γίνει αυτό; Ξεκάθαρα, η Ε.Ε. πρέπει να αντιληφθεί το μέγεθος και τη δύναμή της εν τη ενώσει. Επίσης, να κινηθεί με τέτοιο τρόπο, ώστε να ανακτήσει την πρωτοβουλία.\nΜπορεί η Γαλλία, όπως κάθε χώρα, και ο πρόεδρος Εμ. Μακρόν να βλέπουν κέρδη και ζημιές μέσα από το εθνικό τους πρίσμα, αλλά γίνεται σαφές ότι, σε αυτή τη γωνία των συνόρων της Ε.Ε., αντιλαμβάνονται την κατάσταση και υπό τον κοινό ευρωπαϊκό φακό.\nΑν κάτι αναγνωρίζεται στη διοίκηση Ερντογάν, είναι η συστηματική εκδήλωση ενεργειών στο πλαίσιο ενός στρατηγικού σχεδιασμού και, ασφαλώς, η εκδήλωση ενεργειών και κινήσεων που δημιουργεί γεγονότα και ειδήσεις και θέτει τον εκάστοτε συζητητή σε αμυντική θέση. Η δυνατότητα που έχει να σχεδιάζει με ορίζοντα μακρύτερο της πολιτικής τετραετίας (ή σε κάποιες περιπτώσεις πενταετίας), όπως συμβαίνει στις ευρωπαϊκές κυβερνήσεις. αλλά και στα όργανα της Ε.Ε., αναμφισβήτητα προσδίδει στην Τουρκία ένα στρατηγικό πλεονέκτημα. Με λίγα λόγια, διατηρεί σταθερά την πρωτοβουλία, αλλάζοντας πεδίο παίγνιου κατά το δοκούν.\nΔείτε, για παράδειγμα, πως από την έντονα «επιθετική» στάση στην Ανατολική Μεσόγειο, η Τουρκία μονομιάς τήρησε «σιγή ασυρμάτου», με δυνατότητα ασφαλώς να επανέλθει δυναμικά ανά πάσα στιγμή. Αντίστοιχα, ενεργοποιεί, κατά το δοκούν, πεδία δράσης πότε στην Ανατολική Μεσόγειο, πότε στη Συρία, πότε στην Λιβύη και πότε στην Κύπρο. Άλλες φορές σε συνδυασμό και άλλες φορές ανεξάρτητα. Είναι ξεκάθαρο ότι η Τουρκία σε ό,τι αφορά τις σχέσεις της με την Ε.Ε. διατηρεί την πρωτοβουλία των κινήσεων, δεδομένων των διακριτικών σχέσεων και συμφερόντων με κάποια από τα Κράτη-Μέλη κάτι που εκμεταλλεύεται στο έπακρο.\nΗ Τουρκία ενεργοποιεί, κατά το δοκούν, πεδία δράσης στην Ανατολική Μεσόγειο, στη Συρία, στη Λιβύη και στην Κύπρο, καθιστώντας ξεκάθαρο ότι διατηρεί την πρωτοβουλία των κινήσεων έναντι της Ε.Ε., δεδομένων των διακριτικών σχέσεων και συμφερόντων με κάποια από τα κράτη-μέλη.\nΑν η Ε.Ε. επιτέλους γενναία διατύπωνε αυτό που είναι κοινώς γνωστό, ότι η ενταξιακή πορεία της Τουρκίας είναι ουσιαστικά νεκρή και στη συνέχεια πρότεινε την έναρξη διαπραγματεύσεων για μια ειδική σχέση που θα περιλαμβάνει υποχρεώσεις και δικαιώματα άρρηκτα συνδεδεμένα, αυτό θα έθετε την Άγκυρα προ των δικών της ευθυνών και αποφάσεων. Μέχρι την ουσιαστική δέσμευση, καμία κοινοτική χρηματοδότηση δεν θα ήταν εφικτή. Η πρόταση της Ε.Ε. θα είχε ημερομηνία λήξης οπότε μέτρα, όπως η άρση τελωνειακής σύνδεσης, ο αποκλεισμός της τουρκικής αγοράς συμπεριλαμβανομένου του τουριστικού προϊόντος και αλλά θα αποτελούσαν τα συνεπακόλουθα. Η στάση αυτή της Ε.Ε. θα συμπληρωνόταν με προώθηση των επαφών με τις γειτονικές προς την Τουρκία χώρες και ευρύτερα με τον ισλαμικό κόσμο, την ξεκάθαρη ετοιμότητα αλληλεγγύης σε περίπτωση που η Τουρκία θα επιθυμούσε να «εξωτερικεύσει» την αντίδραση της με απειλές και κρίσεις, καθώς και την ενεργοποίηση της ισχυρής θέσης της Ε.Ε. σε διεθνή συλλογικά όργανα και οργανισμούς.\nΟι σχέσεις Ε.Ε.-Τουρκίας είναι καθοριστικής σημασίας για το μέλλον και την ανάπτυξη της Ε.Ε.. Τώρα λαμβάνουν και σημαντική σημασία σε ότι αφορά τον γεωπολιτικό της ρόλο. Είναι προς όφελος και των δυο να εξελιχθούν με αρμονία. Η διοίκηση Ερντογάν έχει την πολιτική νομιμοποίηση και τη δύναμη στο εσωτερικό και ίσως είναι η καταλληλότερη, για να προωθήσει λύσεις κοινώς αποδέκτες με την Ένωση. Για να γίνει αυτό, η Ε.Ε. πρέπει να διαπραγματευτεί με βάση το μέγεθος, τη δύναμη και το σημαντικό της ρόλο στον κόσμο. Και, προς τούτο, σημαντικό σημείο αφετηρίας είναι να γίνει εκείνη που θα ορίζει την ατζέντα.\n*Associate Partner Ernst & Young Έρευνας, Ανάπτυξης και Καινοτομίας – Επικεφαλής Τομέα Ασφάλειας και Άμυνας – Πρώην ανώτερο στέλεχος Ε.Ε. για θέματα Ασφάλειας και Άμυνας (Οι απόψεις που εκφράζονται στο άρθρο αυτό είναι προσωπικές).


Αντώνης Κανάκης: Επιστρέφει στον ΑΝΤ1 με Ράδιο Αρβύλα και Βινύλιο - RefreshNews\nΟ Αντώνης Κανάκης επιστρέφει στον ΑΝΤ1 και η απόφαση αναμένεται να επισημοποιηθεί τις επόμενες ημέρες.\nΉταν θέμα ημερών ο Αντώνης Κανάκης να κλείσει την καινούρια τηλεοπτική του στέγη για να κάνει δύο επιτυχημένες εκπομπές, καθώς υπήρξαν τέσσερις τηλεοπτικοί σταθμοί που διεκδίκησαν τους Ράδιο Αρβύλα και το Βινύλιο. Από τότε υπήρξαν πολλά δημοσιεύματα αλλά και τηλεοπτικά ρεπορτάζ με τα οποία ο Κανάκης «έκλεισε» πότε στο ένα κανάλι και πότε στο άλλο.\nΑν και πολλοί βιάστηκαν να γράψουν πως οι επαφές με τον σταθμό του Αμαρουσίου είχαν σταματήσει, τελικά συνεχίζονταν. Όπως επισημαίνει ο Γρηγόρης Μελάς, μέσα στο Σαββατοκύριακο οριστικοποιήθηκε η συμφωνία και έπεσαν οι υπογραφές ώστε την καινούρια σεζόν η «Ράδιο Αρβύλα» και το «Βινύλιο» να βγαίνουν από τον αέρα του ΑΝΤ1.\nΉδη οι μηχανές… και συγκεκριμένα τα βίντεο κι οι μονταζιέρες δουλεύουν πυρετωδώς με σκοπό η «Ράδιο Αρβύλα» να κάνει πρεμιέρα τη Δευτέρα 8 Νοεμβρίου.\nΈτσι λοιπόν δεν θα είναι υπερβολή αν πούμε ότι ο Αντώνης Κανάκης… γυρίζει «σπίτι» του, στον ΑΝΤ1, στην τηλεοπτική στέγη με την οποία συνεργάστηκε για 22 χρόνια αποδεικνύοντας ότι ευτυχώς υπάρχει κι αυτή η τηλεόραση.


Ευχαριστίες του Περιβαλλοντικού Πολιτιστικού Συλλόγου Βάρνακα - ΑΣΤΑΚΟΣ NEWS - Για να τα ξέρετε όλα!\nΑρχική Πολιτισμός Ευχαριστίες του Περιβαλλοντικού Πολιτιστικού Συλλόγου Βάρνακα\nΕυχαριστίες του Περιβαλλοντικού Πολιτιστικού Συλλόγου Βάρνακα\nAstakos-News 18:16 Πολιτισμός,\nΟ Περιβαλλοντικός Πολιτιστικός Σύλλογος Βάρνακα μετά το πέρας των πολύ πετυχημένων καλοκαιρινών εκδηλώσεων θα ήθελε να ευχαριστήσει όλους όσους βοήθησαν και στήριξαν την προσπάθεια αυτή .\n- Τον Ακαρνανικό Αθλητικό «Σύλλογο Μύτικα,τον Αθλητικό Όμιλο «Νίκη Παλαίρου» καθώς επίσης και τον χοροδιδάσκαλο κ. Σπύρο Καυμενάκη που ανταποκρίθηκαν αμέσως στην πρόσκληση μας και συμμετείχαν στην παραδοσιακή χορευτική βραδιά.\n- Τις ποδοσφαιρικές ομάδες Μύτικα, Κανδήλας, Αρχοντοχωρίου και Βάρνακα για την συμμετοχή τους στο ποδοσφαιρικό τουρνουά που διοργάνωσε ο σύλλογος μας.\n- Τους διαιτητές των αγώνων κ. Δημήτρη Τζουροπάνο και τους βοηθούς του που ανταποκρίθηκαν και φέτος στο κάλεσμα μας.\n- Όλους όσους συμμετείχαν στον περίπατο μας προς τον παλιό-Βάρνακα και κυρίως τον κ. Ιωάννη Kαραβιά για το υπέροχο βίντεο που δημιούργησε .\n- Το μέλος του Συλλόγου μας κ. Χάρη Λιότσο για τα καπέλα και τα μπλουζάκια που προσέφερε σε όσους συμμετείχαν στην πεζοπορία.\n- Τον γυμναστή κ. Καϋμενάκη Κωνσταντίνο για τις αθλοπαιδείες και τα παιχνίδια που οργάνωσε.\n- Τον Θανάση Τσαμπιέρη για την μοναδική παράσταση Καραγκιόζη στην πλατεία του χωριού μας.\n- Τους Πρόεδρους της Τ.Κ.Βάρνακα και Τ.Κ. Μύτικα κ.Πολύζο Βασίλειο και κ.Ιωάννα Βέρρη για την συνδιοργάνωση του αγώνα δρόμου 5χλμ.\n- Το αστυνομικό τμήμα Βόνιτσας , το ΕΚΑΒ και το Διαγνωστικό Κέντρο Αγρινίου ΕΥΗΝΩΡ για την πολύτιμη βοήθεια τους στον αγωνα δρόμου.\n- Θα θέλαμε επίσης να ευχαριστήσουμε όλους τους χορηγούς μας :\n• Το αρτοποιείο Βελώνα\n• Το αρτοποιείο Καρύκη\n• Το σουπερ μάρκετ του Παρασκευά Λιότου\n• Το καφενείο του Γιάννη Γεωργαλή\n• Το κατάστημα ηλεκτρικών του Δημήτρη Φάρου\n• Το κατάστημα TIRQUAZ της Μπέτυ Παλιογιάννη\n• Το κομμωτήριο της Ελένης Μπανιώτη\n• Την αισθητικό Ιωάννα Κεραμίδα\n• Το συνεργείο αυτοκινήτων του Γεωργίου Κεραμίδα\n• Το πρατήριο υγρών καυσίμων του Παντελή Καστανού\n• Το φαρμακείο του Στάθη Τσαμπιέρη\n• Το φαρμακείο της Αφροδίτης Χάνδρα\n• Το φαρμακείο της Λένας Καστανού\n• Το φωτογραφείο MAKE ART στον Αστακό\n• Όλους τους κτηνοτρόφους του Βάρνακα για την προσφορά του κρέατος (προβατίνες).\nΤέλος, το πιο μεγάλο ευχαριστώ σε όλους εσάς που μας στηρίζετε όλα αυτά τα χρόνια και μας δίνετε θάρρος και δύναμη για να συνεχίσουμε.\nΑπό Astakos-News 18:16


Διδαχές Πατρός Παϊσιου | VARSA ΕΡΕΥΝΑ ΟΡΘΟΔΟΞΙΑ ΕΚΚΛΗΣΙΑ ΑΓΑΠΗ ΣΤΙΧΑΚΙΑ ΠΟΙΗΜΑΤΑ\n« Διδακτικό ποιήμα\nΔιδαχές Πατρός Πορφύριου »\nΓια ν απαντήσει ο Θεός στο αίτημα μας και να μας δώσει ότι του ζητάμε, πρέπει πρώτα απ’ όλα να έχουμε ταπείνωση, την οποία εμείς δεν έχουμε.\nΟλοι μας, μικροί και μεγάλοι, έχουμε πολύ εγωισμό και δεν δεχόμαστε υπόδειξη και παρατήρηση. Ολα τα γνωρίζουμε, είμεθα όλοι σοφοί. Οταν μας κυριεύει ο εγωισμός, μικρό θέμα, μεγάλος καυγάς.\nΟ Θεός μας δίνει πολλές ευκαιρίες για να κερδίσουμε τον Παράδεισο, αλλά εμείς αυτές τις ευκαιρίες δεν τις δεχόμαστε όλες, τις διώχνουμε. Εάν όσα οφείλει ο άνθρωπος τα ξεπλήρωσε σ’ αυτή τη ζωή, σώζεται.\nΗ προσευχή για ν ακουστεί από το Θεό πρέπει να γίνεται με ταπείνωση, με συναίσθηση βαθιά της αμαρτωλότητας μας, και να είναι καρδιακή. Εάν δεν είναι καρδιακή, δεν ωφελεί. Ο Θεός ακούει πάντοτε την προσευχή του ανθρώπου που είναι πνευματικά ανεβασμένος.\nΗ μελέτη της Αγίας Γραφής βοηθάει πολύ την προσευχή, θερμαίνει την ψυχή και μεταφέρει τον προσευχόμενο σ ένα πνευματικό χώρο. Η προσευχή είναι ξεκούραση.\nΟ Θεός επιτρέπει τους πειρασμούς για να μας ξεσκονίζουν και να εξαγνίζεται έτσι η ψυχή μας με τις θλίψεις και τα κλάματα και να αναγκαζόμαστε να καταφεύγουμε στο Θεό για τη σωτηρία μας.\n‘Οποιος έχει χάρη Θεού θα του δοθεί κι άλλη, κι όποιος έχει λίγη και την περιφρονεί, θα του αφαιρεθεί κι αυτή. Η χάρη του Θεού δεν υπάρχει στους σημερινούς ανθρώπους, γιατί πετάνε και την λίγη που είχανε. Κι όταν φύγει η χάρη, ορμούν όλοι οι δαίμονες μέσα στον άνθρωπο.\nΟταν η νοικοκυρά λέει την ευχή, κάνοντας τις δουλειές του σπιτιού, όλα αγιάζονται. Και, το φαγητό της, κι αυτοί που τρώνε το φαγητό της.\n‘Ο,τι δε γίνεται ανθρωπίνως να το αναθέτουμε στο Θεό. Είναι εγωϊστικό να επιμένουμε.\n‘Οταν διορθώσω εγώ τον εαυτό μου, διορθώνεται ένα κομμάτι της Εκκλησίας, οπότε μπορούμε να συνεννοηθούμε. ‘Ενα είναι το Αγιο Πνεύμα. Τώρα οι άνθρωποι κάνουν πολλά πνεύματα. Δεν μπορώ να καταλάβω.\nΟταν ο άνθρωπος πεθάνει εν μετανοία και οδεύει προς τον Παράδεισο, τότε είναι σαν να βρίσκεται μέσα σ’ ένα λεωφορείο και απ’ έξω τα σκυλιά (=τελώνια) τρέχουν και γαυγίζουν, χωρίς να τον ενοχλούν στο ταξίδι του, αλλά ούτε και να τον καθυστερούν.\n‘Οταν ένας άνθρωπος ή ένα σύνολο ανθρώπων έχει αγωνιστικό πνεύμα, αυτό πολύ βοηθάει. Γιατί όταν ένας προχωράει πνευματικά, δεν ωφελεί μόνον τον εαυτό του, αλλά βοηθάει και τον άλλον που τον βλέπει.\nΣτην πνευματική ζωή δεν θα βάλει κανείς για πρότυπο τους κοσμικούς αλλά τους αγίους….\nΣήμερα μέσα στους τόσους κινδύνους που ζεί ο άνθρωπος, ο Θεός τον φυλάει όπως η μάνα το μικρό παιδί, όταν αρχίζει να περπατάει. Τώρα μας βοηθούν πιο πολύ ο Χριστός, η Παναγία, οι άγιοι, αλλά δεν το καταλαβαίνουμε. Πού θα ήταν ο κόσμος, άν δεν βοηθούσαν!..\n‘Οσο απομακρύνονται οι άνθρωποι από την φυσική ζωή, την απλή, και προχωρούν στην πολυτέλεια, αυξάνουν και το ανθρώπινο άγχος. Και όσο προχωρεί η κοσμική ευγένεια, τόσο χάνεται και η απλότητα, η χαρά και το φυσικό ανθρώπινο χαμόγελο.\n‘Ομως το τουρκικό έθνος είναι ασεβές, καθ’ ότι έχει μεν λογική και πολύ κρίση, όμως αντιπαθεί τον Χριστιανισμό που είναι έκφραση της ανθρωπιάς και της αρετής. Αντιθέτως διαλέγει βολικές θεωρίες, βασισμένες στο ψεύδος και την αμαρτία. Ετσι έχει προορισμό να καταστραφεί, αν δεν μετανοήσει, αν δεν παρατήσει το ψεύδος και πιστέψει στο Ευαγγέλιο.\n‘Οσο περισσότερους πειρασμούς έχουμε, τόσο μεγαλύτερο αγώνα κάνουμε, τόσο περισσότερο μισθό έχουμε.\nΝα πούμε: Δεν είναι αυτοί που αμαρτάνουν, αλλά είμαι εγώ. Τέτοιους Χριστιανούς, έλεγε ο Γέρων Παίσιος, θέλει ο Θεός, που φεύγουν από τον κακό λογισμό, όπως αποφεύγει η μέλισσα την ακαθαρσία.\nΟ νούς είναι όπως το μικρό παιδί. Το παιδί όταν πάει κάπου να παίξει και του αρέσει, τότε επιμένει να πηγαίνει συνέχεια στο ίδιο μέρος. ‘Ετσι κι’ εμείς, όταν καταπιανώμαστε με πολλά άλλα θέματα και με μέριμνες βιοτικές, είναι φυσικό ότι ο νους εκεί συνεχώς αρέσκεται να τρέχει.\n‘Ηγγικε η βασιλεία των ουρανών και οι πιστοί πρέπει να είναι πάντοτε έτοιμοι, ωσάν ο Αντίχριστος να έρχεται σήμερα αύριο. Δεν γνωρίζουμε τις βουλές του Κυρίου, ούτε μπορούμε να πούμε με ακρίβεια ότι θα έλθει σήμερα, ή ότι έχει ακόμη χρόνια πολλά. Ο καλός και σωστός Χριστιανός είναι πάντοτε έτοιμος.\nΕξ’ άλλου η κατρακύλα που δεν σταματά με τίποτε, είναι σημάδι ότι του ετοιμάζεται ο δρόμος για να συγχυσθεί η διάνοια των ανθρώπων, να μην ξεχωρίζουν το καλό από το κακό. ‘Ενα κλίμα που ταιριάζει για να γεννηθεί ο άνθρωπος αυτός της απώλειας. Μ’ αυτό σημαίνει ότι δεν πρέπει να φεύγουμε μακριά από την Εκκλησία, ούτε να μας παρασύρει ο κόσμος της αμαρτίας, ούτως ώστε αν ο Αντίχριστος έλθει στην εποχή μας, να βγούμε κερδισμένοι, γιατί όποιοι τον αντιληφθούν και δεν θα έχουν πλανηθεί όπως οι πολλοί, αυτοί θα ‘ναι οι μεγαλύτεροι άγιοι που έγιναν ποτέ. Ο Θεός να μας αξιώσει, να ακούμε και να ακολουθούμε τις συμβουλές της επίσημης Εκκλησίας, γιατί αυτή είναι ο στύλος και το εδραίωμα της αληθείας, καθώς γράφει ο Απόστολος Παύλος”.\nΟταν τα μικρά παιδάκια περνούν με τους γονείς τους έξω από κάποια βιτρίνα και θέλουν κάτι που τους αρέσει, τότε κρατούν την μητέρα τους από το φουστάνι και την τραβάνε και κλαίνε και κτυπιούνται μέχρι να την εξαναγκάσουν να τους το αγοράσει.\nΕτσι και εμείς με επιμονή και υπομονή παραμένουμε στην προσευχή μέχρι να μας ακούσει ο Θεός. Ετσι και εσείς, κατά το Ευαγγέλιο, που λέει να επιμένετε στην προσευχή και να μην αποκάμνετε, πρέπει να προσεύχεσθε συνεχώς και ασταμάτητα μέχρι να κερδίσετε αυτό που θέλετε, ενώ ταυτοχρόνως μαθαίνετε να προσεύχεσθε και να επικοινωνήτε με τον Θεόν. Από την επίμονη προσευχή έχουμε οφέλη, γιατί μας παραχωρεί ο Θεός αυτό που ζητούμε, ενώ ταυτοχρόνως μαθαίνουμε να προσευχόμαστε.\nΟ Καλός Θεός μας δίνει πλούσιες τις ευλογίες Του. Να μη δείχνουμε αχαριστία και Τον παροργίζουμε, γιατί έρχεται η οργή του Θεού επί τους υιούς της απειθείας (Εφ. 5,6). μη γένοιτο. Στην εποχή μας δεν πέρασαν οι άνθρωποι ούτε πολέμους ούτε πείνα και λένε ότι δεν έχουν ανάγκη και από τον Θεό. Τα έχουν όλα και γι’ αυτό δεν εκτιμούν τίποτε. Αν όμως έλθη δύσκολος καιρός, πείνα κ.λ.π., και δεν έχουν τι να φάνε, τότε θα εκτιμήσουν και το ψωμί και την μαρμελάδα και όσα θα στερηθούν. ‘Αμα δεν δοξάζουμε τον Θεό, επιτρέπει ο Θεός να έρθει μια δοκιμασία, για να εκτιμήσουμε τα πράγματα. Ενώ, όταν τα εκτιμούμε, δεν επιτρέπει ο Θεός να συμβεί τίποτε το κακό.\nΠαλαιότερα που δεν υπήρχαν αυτές οι μεγάλες ευκολίες και η επιστήμη δεν είχε προχωρήσει τόσο, αναγκάζονταν οι άνθρωποι σε όλες τις δυσκολίες να καταφεύγουν στον Θεό, και ο Θεός βοηθούσε. Τώρα, επειδή η επιστήμη προχώρησε, τον Θεό Τον βάζουν στην άκρη. Πάνε χωρίς Θεό σημερα. Υπολογίζουν: Θα κάνουμε τούτο, θα κάνουμε εκείνο. Σκέφτονται την Πυροσβεστική, σκέφτονται τις διατρήσεις, το ένα, το άλλο… Αλλά χωρίς Θεό τι να κάνει ο άνθρωπος;\nΤα χρόνια που περνάμε είναι πολύ δυσκολα και πολύ επικίνδυνα, αλλά τελικά θα νικήσει ο Χριστός.\nΣτην πνευματική ζωή δεν θα βάλει κανείς για πρότυπο τους κοσμικούς αλλά τους αγίους. Καλά είναι να παίρνει κάθε αρετή και να βρίσκει τον άγιο που την είχε, να μελετά το βίο του, και τότε θα βλέπει ότι δεν έχει κάνει τίποτε και θα προχωρεί με ταπείνωση. .. ‘Οταν προσπαθώ να μιμηθώ τους προχωρημένους, η συνείδηση λεπτύνεται. ‘Οταν όμως βλέπω τους πίσω, δικαιολογώ τον εαυτό μου και λέω ότι δεν είναι σπουδαία τα σφάλματά μου εν συγκρίσει με τα δικά τους….\nΟ Θεός επιτρέπει να γίνει τώρα ένα τράνταγμα γερό. ‘Ερχονται δύσκολα χρόνια. Θα έχουμε δοκιμασίες μεγάλες… Να το πάρουμε στα σοβαρά, να ζήσουμε πνευματικά. Οι περιστάσεις μας αναγκάζουν και θα μας αναγκάσουν να δουλέψουμε πνευματικά. Καλό όμως είναι να το κάνουμε χαρούμενα και προαιρετικά και όχι από θλίψεις, αναγκαστικά.\nΣε ένα λεπτό μέσα μπορεί ο άνθρωπος να γίνει άγγελος ή ταγκαλάκι. Πως; Με την ταπείνωση ή την υπερηφάνεια…. Ο ευκολότερος τρόπος να σωθούμε, είναι η αγάπη και η ταπείνωση. Γι’ αυτό από την αγάπη και την ταπείνωση να αρχίσουμε και μετά να προχωρήσουμε στα άλλα.\nΑν λάβει υπ’ όψιν του κανείς τι πνευματική ακαθαρσία έχει μέσα του, δεν θα καθήσει τόσο σχολαστικά να βγάλει και τον παραμικρό λεκέ από τα ρούχα του, γιατί αυτά είναι χίλιες φορές καθαρότερα από την ψυχή του… Αυτό που χρειάζεται, είναι να στρέψει όλη τη φροντίδα του στην πνευματική καθαρότητα, στην εσωτερική ομορφιά και όχι στην εξωτερική.\n‘Οταν επιθυμώ ένα πράγμα χρήσιμο, ένα βιβλίο λ.χ., και μου παίρνει ένα κομμάτι της καρδιάς, τότε αυτό είναι κακό… Κάθε επιθυμία, όσο καλή και να φαίνεται, δεν είναι καλύτερη από το να επιθυμεί κανείς τον Χριστό ή την Παναγία. ‘Οταν δώσω την καρδιά μου στον Θεό, είναι δυνατόν ο Θεός να μη μου δώσει όλο τον Εαυτό Του; Ο Θεός ζητάει την καρδιά του ανθρώπου.\nΗ πραγματική, η γνήσια χαρά βρίσκεται κοντά στον Χριστό. Αν συνδεθείς μαζί Του με την προσευχή, θα δεις πληρωμένη την ψυχή σου. Οι κοσμικοί την χαρά την ζητούν στις απολαύσεις. Μερικοί πάλι πνευματικοί άνθρωποι την ζητούν σε θεολογικές συζητήσεις, ομιλίες κ.λ.π. Και όταν τελειώνουν αυτά, μένουν με ένα κενό και αναρωτιούνται τι θα κάνουν στην συνέχεια.\nΔεν σκέφτονται την αιωνιότητα οι σημερινοί άνθρωποι. Η φιλαυτία τους κάνει να ξεχνούν ότι θα χαθούν τα πάντα. Δεν έχουν συλλάβει το βαθύτερο νόημα της ζωής. Δεν νιώσανε άλλες, ουράνιες χαρές. (διότι δεν ξέρουν…).\nΓέροντα, γιατί επιτρέπει ο Θεός να συμβεί μια συμφορά;\nΥπάρχουν πολλές περιπτώσεις. ‘Αλλοτε επιτρέπει ο Θεός κάτι, για να βγεί κάτι το καλύτερο, και άλλοτε επιτρέπει κάτι για παιδαγωγία. ‘Αλλοι ανταμείβονται και άλλοι εξοφλούν. Δεν πάει τίποτε χαμένο.\nΟ Καλός Θεός μας δίνει πλούσιες τις ευλογίες Του. Να μη δείχνουμε αχαριστία και Τον παροργίζουμε, γιατί έρχεται “η οργή του Θεού” επί τους υιούς της απειθείας.\n‘Οταν ο κόσμος δεν μετανοεί, τι βροχή να ρίξει ο Θεός; … ‘Ολα είναι απλά για τον Θεό… Αν ταπεινά ζητούμε το έλεος του Θεού, ο Θεός θα βοηθήσει.\nΗ μέλλουσα οργή του Θεού δεν μπορεί ν’αντιμετωπισθεί διαφορετικά παρά μόνο με μετάνοια και τήρηση των εντολών Του.\nΜακάριοι είναι αυτοί που κστόρθωσαν να απλοποιήσουν τη ζωή τους και ελευθερώθηκαν από την θηλειά της κοσμικής αυτής εξελίξεως των πολλών ευκολιών, ίσον των πολλών δυσκολιών, και απαλλάχθηκαν από το φοβερό άγχος της σημερινής εποχής μας.\nΓέροντα, τι βοηθάει περισσότερο, για να καταλάβει κανείς αυτήν την χαρά της λιτότητος;\nΝα συλλάβει κανείς το βαθύτερο νόημα της ζωής. Ζητείτε πρώτον την Βασιλείαν του Θεού…. Από εκεί ξεκινά η απλότητα και κάθε σωστή αντιμετώπιση.\n‘Οταν μπαίνεις στην θέση του άλλου, τα πράγματα αλλάζουν.\n‘Οσο μπορεί κανείς, να κάνει ένα δύο πράγματα μόνο, να τα τελειώνει σωστά και να έχει το μυαλό του καθαρό και ξεκούραστο και μετά να αρχίζει κάτι άλλο. Γιατί, άμα ο νους του σκορπίσει, τι πνευματικά θα κάνει μετά; Πώς να θυμηθεί τον Χριστό;\n‘Αν δεις ότι ο νους σου συνέχεια φεύγει και πάει σε δουλειές κ.λ.π., πρέπει να καταλάβεις ότι δεν πας καλά και να ανησυχήσεις, γιατί έχεις απομακρυνθεί από τον Θεό.\n‘Οσο μπορείς να λες την ευχή μέσα στην ημέρα και να σιγοψάλλεις.\n‘Αν μια είναι εκ γενετής μωρή, είναι ευλογία από τον Θεό γι’ αυτήν. Πάει δίχως εξετάσεις στην άλλη ζωή. Μια όμως που έχει μυαλό και ζη μωρά, αυτή θα είναι αναπολόγητη την ημέρα της Κρίσεως.\n‘Ολη η καρδιά σου μαζεύτηκε στο μυαλό και δουλεύει τώρα μόνο το μυαλό. Αλλά υπάρχουν ακόμη περιθώρια, μπορεί να πάει η καρδιά στη θέση της. Κάθε μέρα να διαβάζεις έναν κανόνα από το Θεοτοκάριο. Αυτό είναι το καλύτερο φάρμακο, για να δουλέψει η καρδιά.\nΑπό την στιγμή όμως που θα καταλάβει κανείς ότι δεν έχει σωστή κρίση και πει, έχω κρίση κοσμική. Η κρίση μου δεν έχει θείο φωτισμό και θα κάνω λάθος, γι’ αυτό δεν πρέπει να την χρησιμοποιώ, τότε ο Θεός θα τον φωτίσει, θα γίνει διακριτικός και θα διακρίνει ποιό είναι το σωστό.\nΚρίνουν τον Θεό και ούτε τους πειράζει ο λογισμός ότι είναι βλασφημία….Το γιατί; είναι κρίση, υπερηφάνεια, εγωισμός.\n… Δεν θα αφήσει ο Θεός, αλλά πρέπει και εμείς να κάνουμε ό,τι μπορούμε ανθρωπίνως και για ό,τι δεν μπορούμε να κάνουμε ανθρωπίνως, να κάνουμε προσευχή να βοηθήσει ο Θεός.\n‘Αγνοια δεν δικαιολογείται σήμερα στον κόσμο. Λείπει η καλή διάθεση, το φιλότιμο. Εκείνος που έχει καλή διάθεση για να γνωρίσει τον Χριστό, θα Τον γνωρίσει. Θα πάρει στροφή. Και αν δεν βρεθεί ούτε θεολόγος, ούτε ένας καλόγερος, και δεν ακούσει τον λόγο του Θεού, άμα έχει καλή διάθεση, θα πάρει στροφή ή από ένα φίδι ή από ένα θηρίο ή από μια αστραπή, από έναν κατακλυσμό, ή από κάποιο άλλο γεγονός. Θα τον οικονομήσει ο Θεός.\nΕάν νοιώσουμε πραγματικά ότι είμαστε αδέλφια με όλους τους ανθρώπους, θα πονούμε για όσους ζουν μέσα στην αμαρτία και δεν θα μας σκανδαλίζει η αμαρτωλή ζωή τους, αλλά θα προσευχώμαστε γι’αυτούς.\n‘Οπου και να γυρίσεις, θα δεις την σοφία του Θεού. Παλιά που ήταν όλα φυσικά, πόσο όμορφα ήταν!\nΟ άδικος, και γενικά κάθε ένοχος, όταν δεν ζητήσει συγχώρηση, ταλαιπωρείται από την συνείδησή του και επιπλέον από την αγανάκτηση του αδικημένου… Δεν υπάρχει μεγαλύτερη φωτιά από το εσωτερικό κάψιμο της ψυχής από την συνείδηση.\nΜεγάλη υπόθεση να έχει ο άνθρωπος την ευλογία του Θεού! Πλούτος είναι! ‘Ο,τι έχει ευλογία, στέκει, δεν γκρεμίζεται. ‘Ο,τι δεν έχει ευλογία, δεν στέκει. Η αδικία είναι μεγάλη αμαρτία. ‘Ολες οι αμαρτίες έχουν ελαφρυντικά, η αδικία δεν έχει.Μαζεύει οργή Θεού…. Τα περισσότερα κακά που συμβαίνουν είναι από αδικίες…. Σπάνια, σε πολύ λίγους συμβαίνει να είναι οι αρρώστιες, οι χρεωκοπίες κ.λ.π. μια δοκιμασία του Θεού. Αυτοί θα έχουν καθαρό μισθό.\nΑπλοποιήστε την ζωή σας, για να φύγΕΙ το άγχος… Και τα περισσότερα διαζύγια από ‘κεί ξεκινούν. Αν απλοποιούσαν όμως την ζωή τους, θα ήταν και ξεκούραστοι και χαρούμενοι.\nΑν θέλω να μη στενοχωρηθώ, για να είμαι χαρούμενος, να μη χαλάσω την ησυχία μου, για να είμαι πράος, τότε είμαι αδιάφορος….. Ο πνευματικός άνθρωπος είναι όλος ένας πόνος… Πονάει δηλαδή για καταστάσεις, για ανθρώπους, αλλά ανταμείβεται γι αυτόν τον πόνο με θεία παρηγοριά. Νοιώθει πόνο, αλλά νοιώθει μέσα του τη θεία παρηγοριά, γιατί κάνει ρίψεις με ευλογίες ο Θεός από τον Παράδεισο στην ψυχή και αγάλλεται ο άνθρωπος από την θεϊκή αγάπη. Αυτή είναι η χαρά, η πνευματική χαρά, που δεν εκφράζεται και πλημμυρίζει την καρδιά.\n‘Οποιος δικαιολογεί την πτώση του, δικαιολογεί τον διάβολο…. Αυτός δεν έχει ανάπαυση ποτέ. Εδώ και δίκαιο να έχη κανείς, όταν πάει να δικαιώση τον εαυτό του πάλι ανάπαυση δεν έχει, πόσο μάλλον να μην έχει δίκαιο και να δικαιολογεί την πτώση του με αναιδέστατο τρόπο.\nΕκείνος που έχει πνευματική ανησυχία, βρίσκει τι του λείπει, το ζητάει και ωφελείται. Εγώ, ως αρχάριος, όταν διάβαζα κάτι, το αντέγραφα, για να μην το ξεχάσω, και προσπαθούσα να το εφαρμόσω. Δεν διάβαζα, για να περνάω ευχάριστα την ώρα μου. Υπήρχε μέσα μου η καλή ανησυχία και, όταν δεν καταλάβαινα κάτι, ρωτούσα να μάθω πως είναι. Λίγο διάβαζα, πολύ ήλεγχα τον εαυτό μου με αυτά που διάβαζα. Που βρίσκομαι; Τι κάνω; Κάθιζα τον εαυτό μου στο σκαμνί. Δεν τα περνούσα αυτά που διάβαζα έτσι αφορολόγητα.\nΑυτές οι βάσεις (βάσεις πνευματικές, όπως είναι οι Μονές και οι ζωντανές ενορίες) θα διώξουν τις Βάσεις από την Κύπρο. Το πρόβλημα της Κύπρου δεν είναι πολιτικό, στο βάθος είναι πνευματικό\nΔεν συγκρίνεται η χαρά που νοιώθει κανείς, όταν δίνει, με την χαρά που νιώθει, όταν παίρνει\nΠιστεύεις, ζητάς, αλλά, αν δεν έχεις ταπείνωση ή έχεις προδιάθεση υπερηφανείας, δεν δίνει ο Θεός. Μπορεί να έχει κανείς πίστη όχι μόνο σαν ένα κόκκον σινάπεως αλλά σαν ένα κιλό σινάπι. Εάν όμως δεν έχει και ανάλογη ταπείνωση, δεν ενεργεί ο Θεός, γιατί δεν θα τον ωφελήσει. ‘Οταν υπάρχει υπερηφάνεια, δεν ενεργεί η πίστη.\nΥπάρχουν άνθρωποι που έχουν κάποιον εγωϊσμό και ο Θεός τους δίνει ένα σκαμπίλι να πάνε παρακάτω. ‘Αλλοι έχουν λίγο παραπάνω εγωϊσμό και ο Θεός τους δίνει ένα σκαμπίλι και πάνε ακόμα παρακάτω. Αυτούς όμως που έχουν εωσφορική υπερηφάνεια, ο Θεός τους αφήνει. Μπορεί να φαίνεται ότι κάνουν προκοπή αλλά τι προκοπή είναι αυτή; Μαύρη προκοπή. Και μετά δεν πέφτουν απλώς κάτω, αλλά πέφτουν κατ’ ευθείαν στο βάραθρο. Ο Θεός να φυλάει!\nΔεν ταιριάζει να μαλώνεις για (να υπερασπισθής) τον εαυτό σου.\nΓέροντα νιώθω μια ανασφάλεια, έχω άγχος.\nΑσφαλίσου, βρε παιδάκι μου, στον Θεό… Κάνε τον σταυρό σου και, πριν κάνεις οτιδήποτε, πες: Χριστέ μου, Παναγία μου, βοήθησέ με. Υπάρχει μεγαλύτερη ασφάλεια από την εμπιστοσύνη στο Θεό;… ‘Οσο μπορείς να προσέχεις, να προσεύχεσαι και να εμπιστεύεσαι στον Θεό, και Εκείνος θα σε βοηθήσει σε κάθε σου δυσκολία. Απλοποίησε την ζωή σου με την απόλυτη εμπιστοσύνη στον Θεό, για να ελευθερωθείς από το άγχος και την αγωνία.\nΓέροντα, όταν μου λένε να κάνω κάτι, ξεκινώ πάντα με φόβο και έναν δισταγμό, και τελικά μπορεί από τον φόβο μου να μην το κάνω όπως πρέπει.\nΝα κάνεις τον σταυρό σου, καλό μου παιδί, και να το κάνεις αυτό που σου λένε. Αν πεις Δι ευχών των Αγίων πατέρων ημών, τόσοι άγιοι είναι, ένας από αυτούς δεν θα σε βοηθήσει; Να μην χάνεις ποτέ την εμπιστοσύνη σου στον Θεό. Μη σφίγγεσαι με την στενή σου ανθρώπινη λογική και βασανίζεσαι και εμποδίζεις την θεία βοήθεια.\nΣήμερα, για να μπορέσει ο άνθρωπος να αντιμετωπίσει τις δυσκολίες που συναντά, πρέπει να έχει μέσα του τον Χριστό, από τον οποίο θα παίρνει θεία παρηγοριά, για να έχει κάποια αυταπάρνηση. ‘Οποιος αποφασίσει το θάνατο δεν φοβάται τίποτε.\n‘Οταν κινείται κανείς εγωιστικά, δεν δέχεται την Χάρη του Θεού και επόμενο είναι σε μια δυσκολία να αρνηθεί τον Χριστό.\nΕίναι παγίδα του διαβόλου. Ο διάβολος ρίχνει στάχτη στα μάτια του ανθρώπου, για να μη δει την πρόνοια του Θεού. Γιατί, όταν δει ο άνθρωπος την πρόνοια του Θεού, θα μαλακώσει η γρανιτένια καρδιά του, θα γίνει ευαίσθητη και θα ξεσπάσει σε δοξολογία και αυτό δεν συμφέρει στον διάβολο.\nΗ εμπιστοσύνη στο Θεό είναι μια συνεχής μυστική προσευχή, που φέρνει αθόρυβα τις δυνάμεις του Θεού εκεί που χρειάζονται, και τότε τα φιλότιμα παιδιά Του Τον δοξολογούν συνέχεια με πολλή ευγνωμοσύνη.\nΓέροντα, μερικές φορές ξεκινάμε να κάνουμε μια δουλειά και παρουσιάζονται ένα σωρό εμπόδια. Πως θα καταλάβουμε αν τα εμπόδια είναι από τον Θεό;\nΝα εξετάσουμε αν φταίμε εμείς. Αν δεν φταίμε, το εμπόδιο θα είναι από τον Θεό για το καλό μας. Γι’αυτό δεν πρέπει κανείς να στενοχωριέται, αν δεν έγινε η δουλειά ή αν καθυστέρησε να τελειώσει.\n…Ούτε ποτέ ο Θεός επιτρέπει να γίνει ένα κακό, εάν δεν βγουν από αυτό πολλά καλά. Ολα τα αξιοποιεί για όφελός μας, και τα στραβά και τα επικίνδυνα.\nΟ άνθρωπος, αν θέλει να μη βασανίζεται, πρέπει να πιστέψει στο χωρίς εμού ου δύνασθε ποιείν ουδέν, που είπε ο Χριστός. Να απελπισθεί δηλαδή από τον εαυτό του με την καλή έννοια και να πιστέψει στη δύναμη του Θεού. ‘Οταν κανείς απελπισθεί με την καλή έννοια από τον εαυτό του, τότε βρίσκει τον Θεό. Την πάσαν ελπίδα μου εις σε ανατίθημι.\n…Ο Καλός Θεός πολλές φορές οικονομάει πολύ σοφά να δούμε και την θεία Του επέμβαση και την αποτυχία που είχαμε με την αυτοπεποίθησή μας. ‘Οταν κανείς παρακολουθεί και εξετάζει κάθε γεγονός που συμβαίνει στη ζωή του, αποκτάει πείρα, προσέχει και έτσι προοδεύει.\nΟ Χριστός ζητούσε πρώτα την πίστη στη δύναμη του Θεού και ύστερα έκανε το θαύμα. Αν πιστεύεις ατην δύναμη του Θεού, θα γιατρευθείς, έλεγε.\nΠάντως είτε το θέλουν οι άνθρωποι είτε δεν το θέλουν, θα έρθει καιρός που όλοι θα πιστέψουν, γιατί θα φθάσουν σε αδιέξοδο και θα επέμβει ο Χριστός.\n‘Οταν κανείς ρεζιλευθεί μια φορά, πρέπει στη συνέχεια να είναι πολύ προσεκτικός. Ο Θεός βοηθάει εκεί που πρέπει, εκεί που δεν μπορεί ο άνθρωπος να ενεργήσει ανθρωπίνως. Δεν θα βοηθήσει την χαζομάρα μας.\nΟ Θεός για να βοηθήσει, θέλει και την δική μας προσπάθεια.\n‘Οταν ζητάμε κάτι από τον Θεό και για πολύ καιρό δεν δίνει βοήθεια, να ξέρετε ότι θα υπάρχει υπερηφάνεια…Να πούμε: Τέτοιος άχρηστος είμαι, Θεέ μου, Σε παρακαλώ, συγχώρεσέ με και βοήθησέ με.\nΝα μη θέλουμε εύκολα να μας βοηθάει ο Χριστός, να μη ζητάμε οικονομίες, γιατί τότε θα είμαστε αδόκιμοι, ανεκπαίδευτοι… Ο Θεός , ενώ στην αρχή της πνευματικής ζωής βοηθάει τον άνθρωπο, μετά σιγά σιγά τραβιέται, για να καταλάβει ο άνθρωπος ότι πρέπει ο ίδιος να κάνει ότι μπορεί.\n‘Οταν ο άνθρωπος δεν ζει πνευματικά, δεν δικαιούται την θεία βοήθεια.\nΗ βοήθεια του Θεού δεν εμποδίζεται ούτε από άνθρωπο ούτε από δαίμονες. Δεν είναι τίποτε δύσκολο για τον Θεό ούτε για έναν άγιο. Το εμπόδιο σε μάς τους ανθρώπους είναι η ολιγοπιστία, με την οποία εμποδίζουμε τις μεγάλες θείες δυνάμεις να μας πλησιάσουν.\nΕρωτήσαμε τον Γέροντα π. Παΐσιο, γιατί δεν μπορούμε να αυτοσυγκεντρωθούμε στην προσευχή, αλλά μόλις αρχίσουμε να προσευχώμαστε εισέρχονται στο νου μας πολλά άλλα και μας παρασύρουν να σκεπτώμαστε μάλλον αυτά, παρά τα λόγια που απευθύνουμε προς τον Κύριο.\nΣ αυτό, μας έλεγε ο Γέρων ότι, “Ο νους είναι όπως το μικρό παιδί. Το παιδί όταν πάει κάπου να παίξει και του αρέσει, τότε επιμένει να πηγαίνει συνέχεια σοτ ίδιο μέρος. Έτσι κι εμείς, όταν καταπιανώμαστε με πολλά άλλα θέματα και με μέριμνες βιοτικές, είναι φυσικό ότι ο νους εκεί συνεχώς αρέσκεται να τρέχει”.\nΜας έλεγε ο γέρων Παΐσιος, ότι ο άνθρωπος του Θεού μαθαίνει να εξαρτά τον εαυτό του από την Θεία Πρόνοια. Έτσι η Θεία Πρόνοια κάνει όπως η μητέρα, που δεν είναι δυνατόν να παραγνωρίσει ότι έχει ένα μικρό βρέφος μέσα στην κούνια του, το οποίο και εξαρτά τον ευατό του τελείως από αυτήν, και αν καμμιά φορά αργήσει να το επισκεφθεί και να καταπιασθεί μαζί του, αυτό αρχίζει να κλαίει γοερά και συνταρακτικά, μέχρι να της σπάσει τ αυτιά, και να την εξαναγκάσει να τρέξει προς αυτό. Έτσι πρέπει να γίνουμε κι εμείς με τον Θεό και πατέρα μας.\n‘Όσο κι’ αν μας φαίνεται άσχετο, στην πραγματικότητα η καρδιά ξεκουράζει τον κουρασμένο νου, μόλις αυτός την εντοπίσει που είναι και κρυφά και όταν εκεί λέγει τις προσευχές, τότε και η εργασία της προσευχής δεν θεωρείται έργο κοπιώδες αλλά ευχάριστο, γιατί η καρδιά είναι η οικία του νου και ο τόπος αναπαύσεως του.\nΜπορούμε δε να προσέξουμε εξ’ αρχής ότι ο νους μπορεί να κινείται μέσα στην καρδιά κι’ αυτή τον αισθάνεται. Η δε ψυχή μέσα στην καρδιά ως κέντρον αυτής μόλις προσέξει την επιστροφή του νου από τον κόσμον της περιπλανήσεως του, αμέσως ειρηνεύει και χαίρεται όπως μια γυναίκα παντρεμένη που κάποτε βλέπει τον σύζυγο της να ξενογυρνάει να επιστρέφει και να κατοικεί στο οικογενειακό του σπίτι.\nΟ νους είναι ο άνδρας, η ψυχή η γυναίκα. Ο σωστός ο νους μοιάζει με τον καλό σύζυγο και οικογενειάρχη. Μένει στην καρδιά και κοιτάζει την ψυχή του και την φροντίζει και είναι οι δύο ανδρόγυνο αγαπημένο, και είναι οι δύο σάρκα μία, και προσεύχονται μαζί νους και ψυχή και όπου υπάρχουν δύο συνηγμένοι στο όνομα του Χριστού, τότε ό,τι ζητήσουν από τον Χριστό που είναι μεταξύ τους το αποκτούν. Αυτά τα μέτρα γράφουν οι πατέρες και συμβουλεύουν και οι σύγχρονοι αγιορείτες καλλιεργητές της νοεράς προσευχής πρέπει να φθάσουμε οι χριστιανοί για να γίνουμε σάρκα μία και ένα με τον Κύριον.\nΕδώ έχει εξίσου εφαρμογή το ρητό που λέει ότι όπου είναι δύο προσευχόμενοι στο όνομα μου, εκεί είμαι κι’ εγώ μεταξύ τους και ό,τι ζητήσουν τους το δίνει ο πατέρας μου. Όταν δηλαδή ο νους κατατπιάνεται με την ψυχή και όχι με τον κόσμο και την ύλη, τότε εισακούονται οι προσευχές μας, λένε οι πατέρες στα συγγράμματα τους, καθώς και οι νεώτεροι οι αγιορείτες καλλιεργητές της νοεράς προσευχής.\nΜόλις πέθανε ο αδελφός του, άρχισε να αρρωσταίνει ο άλλος και να υποφέρει από πόνους. Του έλεγαν οι άλλοι πατέρες να σηκωθεί να πάει στην Θεσσαλονίκη να γιατρευτεί. Ο άλλος που δεν είχε φύγει ποτέ από το Άγιον Όρος, δεν ήθελε να πάει, αλλά ο πόνος επέμενε.\nΤο περιστατικό αυτό το έφερνε ο πατήρ Παΐσιος για παράδειγμα προς τους πάσχοντες, για να γνωρίζουν πόσο καλό βγαίνει από τον πόνο, την ασθένεια και από κάθε θλίψη.\nΑν συνέβαινε κάποια παρεξήγηση, ο π. Παΐσιος φυσικά δεν θα δεχόταν να βαρυνθεί άλλος με το πταίσμα. Είχε την αυστηρή αυτοκριτική στον εσωτερικόν του κόσμο. Να, πού είναι η αγάπη και η ταπείνωση! Στην αυτοκριτική και την δικαιολόγηση του πλησίον.\nΑν ο γέροντας είχε σημεία αντιαιρετικά ή κάποιες αντίθετες απόψεις επί θεμάτων πνευματικών ή εβρισκε κάποια αντίθετη διάθεση από κάποιον, έφευγε και εγκατέλειπε το κελλί του. Αυτό απαιτεί το χριστιανικό φρόνημα, πίστευε.\nΈτσι εγίνετο το εξιλαστήριο θύμα για να μη διασαλευθή η τάξη της μονής. Τις υπόλοιπες σκέψεις και προφάσεις τις άφηνε στο Θεό. Υπάρχει και Θεός, σκεπτόταν, αυτός ενδιαφέρεται για το σωστό και το δίκαο και αυτός μόνο γνωρίζει τι είναι σωστό και δίκαιο. Εγώ θα προσευχηθώ για τον κάθε άνθρωπο. Ο Θεός είναι Θεός ζων και εγγίζων και όταν χρειάζεται επεμβαίνει.\n“Εμείς εδώ”, μας έλεγε ο Γέροντας “έχουμε για πρόγραμμα να κοιμόμαστε το απόγευμα και να ξυπνούμε κατά τη δύση του ηλίου. Αρχίζομε δε, κομποσχοίνια, προσευχές και μετάνοιες, μέχρι τις 2 το πρωΐ, όταν μπαίνουμε στην Εκκλησία για την ακολουθία.\nΚατά τις βραδινές ώρες, ερχότανε ο διάβολος να μας πειράξει,γιατί αυτή είναι η δουλειά του( και μεταξύ των πειραγμάτων του που κάνει, κάθεται πάνω στα πόδια μας κι αυτά βαραίνουν και πονάμε και στη συνέχεια μας ψιθυρίζει, ότι πρέπει να καθήσουμε γιατί κουρασθήκαμε) κι έτσι μας κοιμίζει. Το φαινόμενο είναι καθαρώς πειρακτικό.\nΈτσι εγώ, είχα τη συνήθεια να κρατώ μια βέργα, και κτυπούσα μια δυνατά στο παχύ μέρος του ποδιού μου. Έτσι ο πειρασμός έφευγε. Μετά από το περιστατικό αυτό, δεν χρειαζότανε άλλο να ξανακτυπήσω, αλλά που με έβλεπε να απλώνω το χέρι μου να πάρω το ξύλο, ήταν αρκετό να εξαφανισθεί”. Τότε ρωτήσαμε τον γέροντα, πως το εξηγεί αυτό, κι εκείνος μας εξήγησε, ότι άγγελος Κυρίου αυτομάτως κτυπά τον διάβολο, γι αυτό κι εξαφανίζεται.\nΈτσι πήγαινα σ εκείνο τον υποτακτικό που ήταν αμελής, και τον ρωτούσα να μου πει τι κάνει την νύκτα, όταν οι άλλοι κάνουν κομποσχοίνια, μετάνοιες, κλπ.”. Εκείνος απάντησε: “Τίποτε, γιατί έρχεται εδώ ο διάβολος οφθαλμοφανώς και με φοβερίζει ότι θα με κακοποιήσει, αν κάνω ό,τι κάνουν και οι άλλοι, μέχρι που μου ρίχνει ακόμη και τα σκεπάσματα κάτω.\nΤότε εγώ του εξήγησα, ότι ο διάβολος μόνο εκφοβίζει, τίποτε άλλο δεν μπορεί να μας κάνει και οφείλει να τον πολεμήσει, διαφορετικά να πάει σε κάποιο άλλο μοναστήρι. Κι εκείνος έλεγε ότι προτιμούσε εκεί, ο δε γέροντας του εξηγούσε ότι πρέπει να διορθωθεί, διότι η αμέλεια του έρχεται ως πειρασμός σ’ αυτόν.\nΤο μεγαλύτερο και σπουδαιότερο καθήκον του ανθρώπου, είναι να αγαπάει με όλες του τις δυνάμεις το Θεό και κατόπιν το συνάνθρωπο του, κάθε συνάνθρωπο του, και περισσότερο τον εχθρό του. Αυτές είναι οι σπουδαιότερες εντολές. Εάν αγαπήσουμε το Θεό όσο πρέπει, θα τηρήσουμε και όλες τις άλλες εντολές του. Αλλ’ εμείς δεν αγαπούμε όσο πρέπει το Θεό ούτε και τους συνανθρώπους μας. Ποιός ενδιαφέρεται σήμερον για τον άλλον. Κανείς! Όλα για τον εαυτό μας, για τον άλλο τίποτα, και γι’ αυτό θα δώσουμε λόγο. Γιατί ο Θεός, ο στοργικός Πατέρας μας, μας δίνει πλούσια τα αγαθά του να τα μοιραζόμαστε μ΄εκείνους που έχουν ανάγκη, αλλά εμείς τα κρατάμε όλα για τον εαυτό μας. Αυτό δεν θα μας το συγχωρέσει ο Θεός θα δώσουμε λόγο για την απονιά και τη σκληροκαρδία μας.\nΠολλές φορές ζητάμε από το Θεό το ένα και το άλλο κι’ Εκείνος δε μας απαντάει στο αίτημα μας. Για ν’ απαντήσει ο Θεός στο αίτημα μας και να δώσει ό,τι του ζητάμε, πρέπει πρώτα απ’ όλα να έχουμε ταπείνωση, την οποία εμείς δεν έχουμε. Όλοι μας, μικροί και μεγάλοι, έχουμε πολύ εγωισμό και δεν δεχόμαστε υπόδειξη και παρατήρηση. Όλα τα γνωρίζουμε, είμεθα όλοι σοφοί. Όταν μας κυριεύει ο εγωισμός, μικρό θέμα, μεγάλος καυγάς. Ανοίγουμε την πόρτα στο Σατανά, μπαίνει μέσα στην οικογένεια και τη διαλύει. Ό,τι βλέπετε κι ακούτε εκείνη τη στιγμή, μην κάνετε παρατήρηση, γιατί αυτό δε βοηθεί, ανάβει περισσότερο τη φωτιά. Μόνο κάμετε λίγη υπομονή, λίγη προσευχή κι όταν ηρεμήσει ο άλλος, θα υπάρξει συνεννόηση. Ο ψαράς δεν βγαίνει να ψαρέψει με φουρτούνα, περιμένει να γαληνέψει η θάλασσα. Μεγάλη ταπείνωση είναι η απλότητα.\nΟ Θεός επιτρέπει στον άνθρωπο διάφορες δοκιμασίες, ασθένειες, ζημίες και άλλα, και από τους γύρω μας ανθρώπους, συκοφαντίες, ύβρεις, αδικίες κι εμείς πρέπει να τις δεχόμαστε με υπομονή, χωρίς στενοχώρια, σαν ευλογία. Όταν κάποιος μας αδικεί, πρέπει να χαιρόμαστε και να θεωρούμε αυτόν που μας αδίκησε μεγάλον ευεργέτη, διότι γίνεται αιτία αποταμιεύσεως μας στην άλλη ζωή. Με τις δοκιμασίες που επιτρέπει ο Θεός, μας κάνει να ετοιμαζόμαστε για την ουράνια βασιλεία του, έχοντας το διαβατήριο των δοκιμασιών στο χέρι.\nΟ Θεός μας δίνει πολλές ευκαιρίες για να κερδίσουμε τον Παράδεισο, αλλ’ εμείς αυτές τις ευκαιρίες δεν τις δεχόμαστε όλες, τις διώχνουμε. Εάν όσα οφείλει ο άνθρωπος τα ξεπλήρωσε σ’ αυτή τη ζωή, σώζεται. Γι’ αυτό να δεχόμαστε όλες τις δοκιμασίες με υπομονή και ταπείνωση, ευχαριστούντες και δοξάζοντες το Θεό. Να προσπαθούμε να είμαστε πάντοτε κοντά στο Θεό και να μην απομακρυνόμαστε απ’ αυτόν, γιατί μακριά από το Θεό σωτηρία δεν υπάρχει.\nΝα αγωνιζόμαστε με όλες μας τις δυνάμεις για να κερδίσουμε τον Παράδεισο. Γιατί χωρίς αγώνα, κανείς δεν μπορεί να εισέλθει σ’ αυτόν. Είναι πολύ στενή η πύλη και μην ακούτε αυτούς που σας λένε ότι όλοι θα σωθούμε. Αυτό είναι παγίδα του Σατανά, για να μην αγωνιζόμαστε. Αυτό τον συμφέρει. Εκείνος που αγωνίζεται πολύ καιρό και δεν βλέπει πνευματική πρόοδο, έχει υπερηφάνεια κι εγωισμό. Πνευματική πρόοδος υπάρχει εκεί που υπάρχει και πολλή ταπείνωση. Αυτή τα αναπληρώνει όλα. Πνευματική πρόοδος υπάρχει εκεί που υπάρχει αίσθηση, ότι μέσα του είναι όλα σε άθλια κατάσταση, όλα είναι χάλια. Διότι αυτό σημαίνει πως υπάρχει στον άνθρωπο αυτό τηλεσκόπιο. Αγώνας με προσπάθεια και φιλότιμο, αίσθηση ελεεινότητας και ελπίδα είναι οξυγόνο πνευματικό. Αυτά μας δίνουν την ασφαλή πορεία.\nΝα αγωνιζόμαστε συνεχώς, σωστά και με φιλότιμο και προθυμία για να μην στενοχωρούμε και πικραίνουμε το φύλακα Άγγελο μας, που μέρα νύχτα αγωνίζεται σκληρά, για να μπορέσει να παραδώσει στα χέρια του Κυρίου την ψυχή μας καθαρή. Μην τον αφήσουμε να πάει στο Θεό με άδεια χέρια. Μη δίνετε την καρδιά σας στα μάταια και πρόσκαιρα του κόσμου τούτου και μη σπαταλάτε άδικα τον καιρό σας σ’ αυτά, γιατί θα δώσουμε λόγο την ημέρα εκείνη. Ο χρόνος μας εδόθη από το Θεό για να κάνουμε καλή χρήση αυτού, αγωνιζόμενοι συνεχώς για τη σωτηρία της ψυχής μας. Δώστε εξ’ ολοκλήρου την καρδιά σας στο Θεό, όχι στον κόσμο. Ο Θεός δε ζητάει από μας τίποτε άλλο παρά την καρδιά μας καθαρή. Εκείνος που έχει δώσει την καρδιά του στον κόσμο, είναι εχθρός του Θεού.\nΠροσπαθήστε να κόψετε τα πάθη και τα ελαττώματα σας, από τα οποία είναι γεμάτη η καρδιά μας. Όλα τα θηρία του κόσμου είναι μέσα σ’ αυτήν. Να προσπαθούμε κάθε μέρα να καθαρίζουμε την καρδιά μας απ’ αυτά. Όταν κόψουμε τα μεγάλα μας πάθη, δοξολογία και ευχαριστία προς το Θεό, διότι η μεγαλύτερη αμαρτία είναι η αχαριστία και ο χειρότερος αμαρτωλός είναι ο αχάριστος.\nΡίξτε το μεγαλύτερο βάρος του αγώνα σας στην προσευχή, γιατί αυτή μας κρατεί σε επαφή με το Θεό. Και η επαφή αυτή πρέπει να είναι συνεχής. Η προσευχή είναι το οξυγόνο της ψυχής, είναι ανάγκη της ψυχής και δεν πρέπει να θεωρείται αγγαρεία. Η προσευχή για ν’ ακουστεί από το Θεό πρέπει να γίνεται με ταπείνωση, με συναίσθηση βαθιά της αμαρτωλότητας μας, και να είναι καρδιακή. Εάν δεν είναι καρδιακή, δεν ωφελεί. Ο Θεός ακούει πάντοτε την προσευχή του ανθρώπου που είναι πνευματικά ανεβασμένος. Η μελέτη της Αγίας Γραφής βοηθάει πολύ την προσευχή, θερμαίνει την ψυχή και μεταφέρει τον προσευχόμενο σ’ ένα πνευματικό χώρο.\nΑποφεύγετε το μεγάλο εχθρό – τη φλυαρία με τους ανθρώπους. Όπως το σύννεφο σκοτίζει τον ήλιο, έτσι σκοτίζει την ψυχή η φλυαρία. Η προσευχή πρέπει να είναι χαρά και ευχαρίστηση, όχι τυπική, ξερή και αναγκαστική. Η προσευχή είναι ξεκούραση. Η ψυχή δεν κουράζεται με την προσευχή, αλλά ξεκουράζεται όταν ομιλεί με το Θεό. Να αρχίζουμε πάντοτε με μελέτη της Αγίας Γραφής, πατερικών ή ασκητικών κειμένων, διότι με τη μελέτη θερμαίνεται η ψυχή και μεταφέρεται σε πνευματικούς κόσμους. Σκοπός είναι να γλυκαίνει ο νους την καρδιά, για να γίνεται η προσευχή καρδιακή. Μόνο η καρδιακή προσευχή, είπαμε, είναι προσευχή, διότι έχει πόνο και φέρνει αποτελέσματα.\nΌταν στέκεσθε σε προσευχή ενώπιον του Θεού, τότε οφείλετε να στέκεσθε με ταπείνωση και απλότητα μικρού παιδιού, για ν’ αξιωθείτε της πατρικής προνοίας, ομολογούντες την αδυναμία και μηδαμινότητα σας, για να σας επισκιάσει το έλεος του Θεού. Και τότε, όπως η σκιά ακολουθεί το σώμα, έτσι στην απλότητα και ταπεινοφροσύνη ακολουθεί το έλεος του Θεού. Όποιος αισθάνεται την αμαρτωλότητα του και στενάζει από τα βάθη της ψυχής του, είναι ανώτερος από εκείνον που μπορεί να αναστήσει νεκρόν ή να ωφελήσει όλον τον κόσμο με την διδασκαλία του. Όποιος φθάσει στο σημείο να γνωρίσει την ψυχική του ασθένεια, αυτός έχει φθάσει σε τέλεια ταπείνωση.\nΗ καρδιά καθαρίζει με δάκρυα και αναστεναγμούς. Ένας αναστεναγμός με πόνο ψυχής ισοδυναμεί με δυό κουβάδες δάκρυα. Να κλαίμε για τις αμαρτίες μας, ελπίζοντας πάντοτε στην αγάπη και στο έλεος του Θεού. Να βάλουμε την ψυχή στο μούσκλο των δακρύων. Μην περιορίζετε μόνο την προσευχή σε λόγια, κάνετε ολόκληρη τη ζωή σας μια προσευχή στο Θεό.\nΗ υπακοή είναι το κλειδί του Παραδείσου. Όχι όμως κακομοιριά, αναγκαστική υπακοή και προσευχή με το ζόρι. Κανείς δεν εθεραπεύθη μόνος του, και κανείς δεν θα σωθεί χωρίς υπακοή. Η υπακοή και η απλότης εκ φύσεως φθάνουν σύντομα στην αγιότητα. Ήταν ένας απλός άνθρωπος που διακονούσε ένα φτωχό ασθενή. Αυτός του ζήτησε μια μέρα να του δώσει να φάει ένα ψαράκι. Αλλά κι αυτός ο φτωχός που να το βρει το ψαράκι. Κατέβηκε στην παραλία όπου ήταν ένας ναός, μπήκε μέσα, σήκωσε τα χέρια στον ουρανό και προσευχήθηκε απλά: Χριστέ μου, δώσε μου σε παρακαλώ ένα ψαράκι για τον άνθρωπο, και ώ του θαύματος! Αμέσως βρέθηκε μέσα στα χέρια του ένα ψάρι!!! κι ευχαριστώντας το Θεό το πήγε στον άρρωστο. Να περιπατείτε με απλότητα την οδό της ζωής σας.\nΌταν ο άνθρωπος πιστεύει ότι πράγματι είναι χειρότερος όλων, τότε ένα Κύριε ελέησον που θα πει για τον κόσμο ισοδυναμεί με χίλια Κύριε ελέησον ενός άλλου. Η προσευχή πρέπει να γίνει ανάγκη σε όλους εμάς. Να προσευχόμαστε γι’ αυτούς που έχουν ανάγκη, και για όλον τον κόσμο. Να χωρίσουμε την προσευχή μας σε τρία μέρη. Το ένα για τον εαυτό μας, το άλλο για τους ζώντας και το τρίτο για τους κεκοιμημένους, και να δίνουμε τακτικά τα ονόματα μας, να μνημονεύονται στην Αγία Πρόθεση. Μην έχουμε εμπιστοσύνη στον εαυτό μας. Η αυτοπεποίθηση είναι μέγα εμπόδιο στη θεία χάρη. Εμπιστοσύνη απόλυτη να έχουμε μόνο στο Θεό. Όταν εμείς αναθέτουμε τα πάντα σ’ Αυτόν, ο Θεός υποχρεώνεται να μας βοηθήσει.\nΟ Σατανάς δεν θα πάψει να σπέρνει μέχρι της τελευταίας μας πνοής στο νου μας πονηρούς κι ακάθαρτους λογισμούς. Να μην τους δίνουμε σημασία. Να τους αφήνουμε να περνάνε όπως περνάνε στον αέρα τα πουλιά. Να φτιάξουμε ένα εργοστάσιο καλών λογισμών. Ό,τι ρίξουμε σ’ αυτό, εκείνο θα πάρουμε. Σίδερο άν του ρίξουμε, χρυσό θα πάρουμε. Ό,τι κακό βλέπουμε να το μετατρέπουμε πάντοτε σε καλό. Όλα να τα βλέπουμε με απλότητα. Ένας απλός στην καρδιά μοναχός είδε επάνω σε ένα γιαπωνέζικο τρανζίστορ σταυρό. Και ξέρετε τί έκανε; Δεν κατηγόρησε τους γιαπωνέζους που έβαλαν το σταυρό επάνω στο τρανζίστορ, αλλά είπε: Δόξα τω Θεώ και οι γιαπωνέζοι έγιναν Χριστιανοί. Εάν σε κάποια συντροφιά, που θα τύχετε, δε συζητούν πνευματικά, εμείς θα σιωπούμε, δε θα δίνουμε σημασία σ’ αυτά που λένε, μόνο θα λέμε την ευχή. Έτσι και προσευχή γίνεται γι’ αυτούς που αργολογούν κι εμείς δεν έχουμε βλάβη.\nΌταν η προσευχή ατονεί, προδίδει πνευματική ξηρασία και χλιαρότητα. Εναντίον αυτών, να χρησιμοποιούμε σύντομες προσευχές και κυρίως την ευχή του Ιησού, τη μελέτη της Αγίας Γραφής και θρησκευτικών βιβλίων. Επίσης βοηθούν οι σκέψεις γύρω από το θάνατο, την κρίση, τον παράδεισο, την κόλαση και τις ευεργεσίες του Θεού. Η προσευχή είναι το πνευματικό μας βαρόμετρο. Να έχουμε συνεχώς τη μνήμη και το φόβο του Θεού, που θα μας προφυλάσσει από την αμαρτία. Ο Θεός παρακολουθεί την καρδιά μας και ελέγχει το περιεχόμενο της. Απ’ αυτό θα δημιουργηθεί ο φόβος του Θεού, η στροφή στον εαυτό μας, η απώθηση των κακών λογισμών και των αισθημάτων και η επαγρύπνηση στην ηθική καθαρότητα. Να εξετάζουμε συνεχώς τον εαυτό μας, να μετανοούμε για το παρελθόν, και να φοβόμαστε τις αδυναμίες μας. Να μη χάνουμε όμως την ελπίδα της σωτηρίας μας.\nΝα κάνετε μετάνοιες, όταν προσεύχεσθε. Εστω και αν αυτό σας κουράζει. Η προσευχή που συνοδεύεται από εκούσια θυσία, γίνεται πιο ευάρεστη στο Θεό και πιο αποτελεσματική.\nΟ Γέροντας συμβούλευε τα πνευματικά του τέκνα να προσεύχονται για τους άλλους, ακολουθώντας το δικό του παράδειγμα: Ξέρετε, αισθάνομαι ότι με τις προσευχές μου σας βοηθώ πολύ. Οταν προσεύχεστε για κάποιον άνθρωπο που τον επηρεάζει ο διάβολος με τα αμαρτωλά πάθη, μην του το λέτε, γιατί θα το μάθει ο διάβολος και θα ξεσηκώσει αντίσταση στην ψυχή του και η προσευχή σας δεν θα φέρει κανένα αποτέλεσμα. Να προσεύχεστε γι’ αυτόν μυστικά και η προσευχή θα τον βοηθάει.\nΗ ευτυχία μπορεί να υπάρξει, αλλά απαιτείται μια προϋπόθεση: Να έχουν αποκτήσει οι σύζυγοι πνευματική περιουσία, αγαπώντας το Χριστό και τηρώντας τις εντολές του. Ετσι θα φτάσουν να αγαπιούνται αληθινά μεταξύ τους και να είναι ευτυχισμένοι. Διαφορετικά θα είναι ψυχικά φτωχοί, δεν θα μπορούν να δώσουν αγάπη και θα έχουν δαιμονικά προβλήματα, που τους κάνουν δυστυχισμένους.\n…Πρέπει να βάζεις χρώμα στη φωνή σου. Να ακούγονται όλα τα φωνήεντα καθαρά. Να μη κόβεις σύμφωνα που έχουν στο τέλος οι λέξεις και να μη βιάζεσαι.\n‘Οταν σε μαλώνει η γυναίκα σου καμιά φορά….. Πήγαινε μια βόλτα και όταν της περάσει και είναι εκεί στην κουζίνα και μαγειρεύει, χάϊδεψέ της λίγο το κεφάλι της ή δώσ της και κανένα φιλί στο μάγουλό της. Της αρέσει και θα τα ξεχάσει όλα, ότι προηγουμένως της έκανες.\n…Μα θαύματα γίνονται συνέχεια κάθε μέρα και κάθε νύχτα. Εσείς δεν τα βλέπετε;\nΝα ψηφίζετε, παιδί μου, μόνο χριστιανούς ανθρώπους και όχι αθέους, γιατί αυτοί οι τελευταίοι κάνουν πολύ ζημιά στην Εκκλησία.\n‘Οταν διαβάζεις την Αγία Γραφή μου έλεγε, γιατί πρέπει να τη διαβάζεις συνέχεια για να φωτισθείς, ή τους βίους Αγίων, ή τα άλλα εκκλησιαστικά βιβλία και βρίσκεις κάποια πρόταση ή λέξη που σου έκανε εντύπωση, να σταματάς εκεί αρκετά, να την ψάχνεις καλά και θα δείς πόσο θα ωφελείσαι απ αυτό.\nΝα εξομολογείσαι τακτικά και καλά, γιατί και Πατριάρχης να είσαι, αν δεν εξομολογείσαι δεν σώζεσαι.\nΝα μιμήσαι στην πραότητα, την ακακία, την αγάπη και την ταπείνωση το Χριστό μας.\nΝα προσεύχεσαι και να αγαπάς. Να αγαπάς το Θεό και τους ανθρώπους. Δεν βλέπεις εδώ τι κάνει η αγάπη το Χριστού; Να μη λες μέσα σου με αγαπούν οι άλλοι; Αν τους αγαπάς εσύ πρώτα, να ξέρεις ότι και αυτοί σε αγαπούν το ίδιο.\nΔεν πρέπει να ζητάμε την αγάπη των άλλων. Πρέπει εμείς να τους αγαπάμε πρώτα και να μην αγωνιούμε για την αγάπη τους. Τότε, κάποτε θα μας την ανταποδώσουν.\nΟι γυναίκες που ζηλεύουν τους άνδρες τους παθαίνουν πολλές φορές αρρώστιες…. ‘Ολες οι αρρώστιες προέρχονται από τις στενοχώριες. Ακόμα και η πέτρα στα νεφρά.\n‘Οσο πιο μακρυά από το Θεό είναι ο άνθρωπος, τόσο πιο πολύ στενοχωριέται και ταλαιπωρείται από διάφορα πράγματα.\nΠρέπει να πηγαίνουμε στον πνευματικό μας όταν έχουμε κάτι που μας βασανίζει.\nΤα παιδιά έχουν προβλήματα όταν οι γονείς δεν είναι εντάξει…. Δεν πρέπει να τα μαλώνουμε αλλά να τα συμβουλεύουμε συνέχεια… Αν θέλουμε να κάνουν κάτι, πρέπει πρώτα να δίνουμε εμείς το καλό παράδειγμα και έπειτα να σηκώνουμε τα χέρια στο Θεό.\nΣου έρχονται φοβίες μερικές φορές, όπως μου λές, γιατί δεν αγαπάς πολύ το Χριστό.\n‘Οσο πιο επιθετικό είναι ένα παιδί, τόσο πιο ευαίσθητο είναι.\nΤουλάχιστον άν δεν μπορείς να προχωρήσεις μπροστά, μη πάς προς τα πίσω. (επαναλαμβανόμενη αμαρτία).\n‘Οταν η ψυχή είναι ταραγμένη, θολώνει το λογικό και δε βλέπει καθαρά. Μόνο, όταν η ψυχή είναι ήρεμη, φωτίζει το λογικό, για να βλέπει καθαρά την αιτία κάθε πράγματος. •Η ψυχή είναι πολύ βαθιά και μόνο ο Θεός τη γνωρίζει. •Γιατί να κυνηγάμε τα σκοτάδια; Να, θα ανάψουμε το φως και τα σκοτάδια θα φύγουν μόνα τους. Θα αφήσουμε να κατοικήσει σ όλη την ψυχή µας ο Χριστός και τα δαιμόνια θα φύγουν μόνα τους. Οταν έρθει μέσα μας ο Χριστός, τότε ζούμε μόνο το καλό, την αγάπη για όλο τον κόσμο. Το κακό, η αμαρτία, το μίσος εξαφανίζονται μόνα τους, δεν μπορούν, δεν έχουν θέση, να μείνουν. •Να µην ενδιαφέρεσαι αν σε αγαπούν, αλλά αν εσύ αγαπάς το Χριστό και τους ανθρώπους. Μόνο έτσι γεμίζει η ψυχή. •Στην ψυχή, που όλος ο χώρος της είναι κατειλημμένος από το Χριστό, δεν μπορεί να µπει και να κατοικήσει ο διάβολος, όσο κι αν προσπαθήσει, διότι δεν χωράει, δεν υπάρχει κενή θέση γι αυτόν.\nΤο κακό αρχίζει από τις κακές σκέψεις. ‘Oταν πικραίνεσαι και αγανακτείς, έστω µόνο µε τη σκέψη, χαλάς την πνευµατική ατµόσφαιρα. Εµποδίζεις το Αγιο Πνεύµα να ενεργήσει και επιτρέπεις στο διάβολο να μεγαλώσει το κακό. Εσύ πάντοτε να προσεύχεσαι, να αγαπάς και να συγχωρείς, διώχνοντας από μέσα σου κάθε κακό λογισµό.\nΟ άνθρωπος του Χριστού πρέπει ν αγαπήσει το Χριστό, κι’ όταν αγαπήσει το Χριστό, απαλλάσσεται απ τό διάβολο, από την κόλαση και από το θάνατο.\nΝα προσεύχεσαι χωρίς αγωνία, ήρεμα, µε εμπιστοσύνη στην αγάπη και την πρόνοια του Θεού. Δεν πρέπει να πολεμάτε τα παιδιά σας, αλλά τον σατανά που πολεµά τα παιδιά σας. Να τους λέτε λίγα λόγια και να κάνετε πολλή προσευχή. Η προσευχή κάνει θαύματα. Δεν πρέπει η μητέρα να αρκείται στο αισθητό χάδι στο παιδί της, αλλά να ασκείται στο πνευματικό χάδι της προσευχής. Η σωτηρία του παιδιού σας περνάει μέσα από τον εξαγιασμό το δικό σας. Ο αγιασμός δεν είναι ακατόρθωτο πράγμα, είναι μάλιστα εύκολος, φθάνει εσείς να αποκτήσετε ταπείνωση και αγάπη. Αν θέλεις μπορείς να αγιάσεις και μέσα στην Οµόνοια.\nΝα παρακαλάς το Θεό να συγχωρήσει τις αμαρτίες σου. Κι ο Θεός, επειδή θα τον παρακαλάς πονεμένος και ταπεινωμένος, θα σου συγχωρήσει τις αμαρτίες σου και θα σε κάνει καλά και στο σώμα. Οταν προσεύχεσαι, να ξεχνάς την σωματική σου αρρώστια, να την αποδέχεσαι σαν κανόνα, σαν επιτίμιο, για την άφεση των αμαρτιών σου. Για τα παραπέρα µην ανησυχείς, άφησέ τα στο Θεό κι ο Θεός ξέρει τη δουλειά Του. Οι ασθένειες µας βγάζουν σε καλό, όταν τις υπομένουμε αγόγγυστα, παρακαλώντας το Θεό να µας συγχωρήσει τις αμαρτίες και δοξάζοντας το όνομά Του. Η μεγάλη λύπη και η στενοχώρια δεν είναι από το Θεό, είναι παγίδα του διαβόλου. Να γεμίσεις την ψυχή σου με Χριστό, με θείο έρωτα, µε χαρά. Η χαρά του Χριστού θα σε γιατρέψει. Ο Θεός φροντίζει ακόμη και για τις πιο μικρές λεπτομέρειες της ζωής µας. Δεν αδιαφορεί για µας, δεν είμαστε µόνοι στον κόσµο. Ο Θεός µας αγαπάει πολύ, µας έχει στο νου Του κάθε στιγμή και µας προστατεύει. Πρέπει να το καταλάβουμε αυτό και να µή φοβούμαστε τίποτε.\nΜόνο η χάρη του Θεού, µόνο η αληθινή αγάπη µας, που θυσιάζεται μυστικά για τους άλλους, μπορεί να σώσει και τους άλλους και µας. •Η αγάπη χρειάζεται θυσίες. Να θυσιάζουµε ταπεινά κάτι δικό µας, που στην πραγµατικότητα είναι του Θεού. •Ευτυχία μέσα στο γάμο υπάρχει, αλλά απαιτεί μια προϋπόθεση: να έχουν αποκτήσει οι σύζυγοι πνευματική περιουσία, αγαπώντας το Χριστό και τηρώντας τις εντολές Του. Ετσι θα φτάσουν να αγαπιούνται αληθινά μεταξύ τους και να είναι ευτυχισµένοι.\nΑν έρθει η χάρη του Θεού, όλοι και όλα αλλάζουν, έλα όμως που για να έρθει, χρειάζεται πρώτα να ταπεινωθούµε! •Μπορεί κάποιος να μιλάει για τις αμαρτίες του και να είναι υπερήφανος κι’ άλλος να μιλάει για τις αρετές του και να είναι ταπεινός. •Να είμαστε ταπεινοί, αλλά να μην ταπεινολογούμε. Η ταπεινολογία είναι παγίδα του διαβόλου, πού φέρνει την απελπισία και την αδράνεια, ενώ η αληθινή ταπείνωση φέρνει την ελπίδα και την εργασία των εντολών του Χριστού. •Δε γίνεται κανείς χριστιανός µε την τεμπελιά, χρειάζεται δουλειά, πολλή δουλειά.\nΤο παν είναι να αγαπήσει ο άνθρωπος το Χριστό και όλα τα προβλήματα τακτοποιούνται. •Και τώρα το ‘Αγιο Πνεύμα θέλει να μπει στις ψυχές µας, όπως και τότε, αλλά σέβεται την ελευθερία µας, δε θέλει να την παραβιάσει. Περιμένει να του ανοίξουμε µόνοι µας την πόρτα και τότε θα μπει στην ψυχή µας και θα την µεταµορφώσει. Οταν έρθει και κατοικήσει σ όλο το χώρο της ψυχής µας ο Χριστός, τότε φεύγουν όλα τα προβλήματα, όλες οι πλάνες, όλες οι στενοχώριες. Τότε φεύγει και η αµαρτία.\nΘα ‘τανε φρικτό και βλακώδες να χαθεί ένας άνθρωπος στην αιώνια κόλαση, επειδή δεν θέλει να αποβάλλει την κακία και την έχθρα προς τον ομοιοπαθή συνάνθρωπό του.\nΟ κλέπτης ο πιασμένος και μετανοημένος, η πόρνη η γνωστή και ντροπιασμένη, η ταπεινωμένη κι η μετανοημένη είναι πολύ ανώτεροι από εμάς με τα καλά ονόματα και τον άγνωστο μας κι αμφίβολο βίο.\nΚαλό είναι να υπογράφετε ένα χαρτί με εκείνον, που θα σας επισκευάση το σπίτι σας ή κάτι σημαντικό, για να μη στενοχωρηθείτε ύστερα και να τρέχετε στον εξομολόγο.\nΠρόσεχε ακόμη και τον ήχο της μηχανής (αυτοκινήτου) και να τον αναγνωρίζης, ούτως ώστε, αν κάποτε αλλάξει, να ξέρεις ότι κάτι δεν πάει καλά, κάτι δεν λειτουργεί καλά. Η προσοχή είναι μεγάλο προτέρημα για την επιτυχία κάθε νέου.\n‘Αλλο είναι να σου έλθει κάτι εκ Θεού κι άλλο να πάθεις μια ζημιά για λόγους απροσεξίας, που δεν επιτρέπεται να το παθαίνει ένας. .. Εγώ την έπαθα σαν χωριάτης, δηλαδή το έπαθα απο επιπολαιότητα, επειδή δεν πρόσεξα, κι επειδή μου έκαναν την θεραπεία της κορτιζόνης, που δεν έπρεπε.\nΤο ελέησόν με (στην ευχή) πρέπει να λέγεται πιο ικετευτικά. Σαν ακριβώς να ζητούσαμε κάτι από κάποιον επίγειον άρχοντα κι όχι με σκληρότητα, γιατί κι ο Χριστός είναι πρόσωπο και δεν επιτρέπεται να του ζητάμε πράγματα με τρόπο μηχανικό. (παρ. με γλυκύτητα όπως ζητάμε κάτι από τον πατέρα μας) … Δεν είναι σωστό στις εκκλησίες, οι προσευχές να γίνονται τροχάδην ούτε οι μοναχοί πρέπει να τρώνε τα λόγια της προσευχής.\nΠολλοί άνθρωποι, πολλές φορές, θέλουν να κάνουν το καλό, αλλά από την ενέργειά τους, αντί να γίνει καλό, βγαίνει κακό. Πρέπει να ζυγίζουμε τα πράγματα και μία και δύο και δέκα φορές και να βεβαιωνώμαστε ότι η πράξη και η ενέργειά μας δεν πρόκειται, να φέρει αντίθετα αποτελέσματα. Κι’ άν αμφιβάλλουμε, ότι η ενέργειά μας δεν θα φέρει το καλό, θα πρέπει να συμβουλευθούμε ανθρώπους έμπειρους επί του θέματος κι’ ακόμη να πάρουμε και την ευλογία του πνευματικού μας, όπως κάνουν και οι μοναχοί στα μοναστήρια, γιατί, κι’ εμείς στον κόσμο ζούμε κι ενεργούμε σαν σε μοναστήρι με γεροντάδες και πνευματικούς. Αυτή είναι η σειρά της Εκκλησίας κι’ η Ορθοδοξία.\n…Να γίνεις εσύ καλή και σωστή κι ο σύζυγός σου, βλέποντας την καλωσύνη σου και την ευγένειά σου, θα γίνει κι’ αυτός καλός… Τι να σου κάνω, αφού θέλεις να παίζεις τη χαζή και να μη θέλεις να καταλάβεις το συμφέρον σου.\nΣε έδειρα βρέ, για να μη το ξανακάνεις… Δεν σε έδειρα, για να πονέσεις, αλλά για να λειτουργήσει λίγο ο εγκέφαλός σου.\nΕίμεθα όλοι άνθρωποι, ομοιοπαθείς με σάρκα και πρέπει να είμαστε ο ένας συμπαθής προς τον άλλο κι’ ανάλογα, αν ο άλλος λυπάται, να λυπώμαστε κι’ εμείς κι’ αν χαίρεται να χαιρόμαστε μαζί του.\nΤον ρωτήσαμε για μια συγκεκριμένη περίπτωση να μας πει πώς εργάζεται ο διάβολος, κι’ άρχισε να μας εξηγεί. Να! Μας έλεγε, αυτό το δαιμόνιο στηρίζει εκείνο το δαιμόνιο κι’ εκείνο συντηρεί το εξής δαιμόνιο. Αν ο άνθρωπος κτυπήσει το βασικό δαιμόνιο, τότε καταρρέουν και τα επόμενα. Κλειδί δε στον πνευματικό αγώνα είναι η νηστεία και η λογική διατροφή, αλλά θεμέλιο και βάσεις είναι η αγάπη προς τον Χριστόν, η ταπείνωσις και η ερώτησις, η υποταγή σε γέροντα. Ο αγώνας που γίνεται με το θέλημα μας είναι μπερδεμένος.\nΈλεγε πάλιν ο γέρων ότι πάνω στη γη ο άνθρωπος πρέπει να γίνει άγιος κι’ αυτό πρέπει νά ‘ναι η επιδίωξη κάθε ανθρώπου. Κι’ επειδή πολλοί είναι, που φλέγονται από την επιθυμία αυτή, αλλά παρά τις προσπάθειες τους, οι ταραχές κι οι πειρασμοί του κόσμου δεν τους αφήνουν να επιτύχουν την επιθυμητή αγιότητα, πρέπει ο άνθρωπος, που έχει τις προϋποθέσεις, να ακολουθήσει την φωτεινή εκείνη οδό της αποτάξεως του κόσμου και όσων ανήκουν στον κόσμο. Έτσι μέσα στις αγρυπνίες και τις μεγάλες ακολουθίες και ζώντες σαν άγγελοι με σάρκα, ανεπαισθήτως, μετατρέπονται σε αγίους.


Να αντιμετωπιστεί η καταστροφή της Χίου | Δρόμος της Αριστεράς\nΑρχική κοινωνία Να αντιμετωπιστεί η καταστροφή της Χίου\nΠροτάσεις για περιβάλλον και παραγωγή παρουσίασε η Ομάδα Εργασίας ΣΥΡΙΖΑ Χίου. Του Τέλη Τύμπα\nΤο καλοκαίρι που πέρασε θα μείνει για πάντα στη συλλογική μνήμη των κατοίκων της Χίου. Η καταστροφική πυρκαγιά της 18ης Αυγούστου έκαψε το δυτικό και νότιο τμήμα του νησιού καταστρέφοντας πευκοδάση και καλλιέργειες σε 10 μαστιχοχώρια ενώ η συνολική έκταση υπερβαίνει τις 145 χιλιάδες στρέμματα. Σύμφωνα με εκτιμήσεις του Πανεπιστήμιου Αιγαίου, η καταστροφική πυρκαγιά είναι η μεγαλύτερη που έχουμε ιστορικά στο Αιγαίο, σημαντικά μεγαλύτερη από τις φωτιές της Ηλείας το 2007 (σε επίπεδο ενός νομού) και μέσα στις πέντε μεγαλύτερες των τελευταίων 30 χρόνων πανελλαδικά. Στη διάρκεια των δέκα ημερών που καίγονταν η Χίος πολλά ακούσθηκαν και ακόμη περισσότερα αποκαλύφθηκαν για ελλείψεις στον αντιπυρικό σχεδιασμό. Σε κατάσταση πανικού για την διαχείριση της κατάστασης, τέσσερις συντονιστές διαδέχθηκαν ο ένας τον άλλο, αλλάζοντας το επιχειρησιακό σχέδιο διάταξης των δυνάμεων κατάσβεσης και τις προτεραιότητες. Στη συνέχεια, στην δικαιολογημένη οργή και θλίψη της τοπικής κοινωνίας παρουσιάστηκε έντεχνα ως ηθικός αυτουργός της μεγάλης καταστροφής η Δ/νση Δασών και ο δασάρχης προσωπικά, με ευθείες επικρίσεις από τον περιφερειάρχη, τον δήμαρχο συνεπικουρούμενοι βέβαια από τοπικά μέσα ενημέρωσης.\nΠαρά το πρωτόγνωρο της καταστροφής που έζησε το νησί, οι χειρότερες συνέπειες της πυρκαγιάς θα γίνουν αντιληπτές τα επόμενα χρόνια. Εν τούτοις, η ελάχιστη αρωγή της κυβέρνησης θυμίζει ελεημοσύνη σε αναξιοπαθούντες. Η ανεπάρκεια της κυβέρνησης και των τοπικών αιρετών είναι εμφανής και αναντίστοιχη της κατάστασης. Τα παραδείγματα πολλά, όπως: ένας μήνας μετά την πυρκαγιά ακριβές περίγραμμα των καμένων εκτάσεων δεν υπάρχει, οι περιοχές δεν έχουν κηρυχθεί πυρόπληκτες, η απογραφή των ζημιών δεν έχει ολοκληρωθεί, συντονιστικός φορέας αποκατάστασης δεν έχει συγκροτηθεί, κινδυνεύουν να χαθούν κρίσιμες ημερομηνίες υποβολής αιτήματος συνδρομής στην Ε.Ε. Αντίθετα η πελατειακή αντίληψη βρίσκει πρόθυμους συνοδοιπόρους. Το κυνήγι επιτρέπεται, άμεσα θα δοθούν άδειες σε ιδιώτες για εκτεταμένες ξυλεύσεις σε όλο το εύρος των δρόμων των καμένων περιοχών, μεγάλα κοπάδια κατσικιών βρίσκονται μέσα στις καμένες εκτάσεις.\nΑνασυγκρότηση σε τρεις άξονες\nΣε αυτή τη ζοφερή πραγματικότητα που διαγράφεται για το νησί τα επόμενα χρόνια, η ευθύνη που αναλογεί στην αριστερά και τα κινήματα είναι κρίσιμη και μπορεί να γίνει καθοριστική. Ένα πρώτο βήμα αποτελούν οι προτάσεις της ειδικής επιστημονικής Ομάδας Εργασίας που συγκρότησε εδώ και ένα μήνα ο ΣΥΡΙΖΑ Χίου, οι οποίες παρουσιάστηκαν δημόσια στις 20/9/2012.\nΑυτές αναφέρονται σε τρεις κύριους άξονες: α) την παραγωγή, β) τα διαχειριστικά μέτρα προστασίας του εδάφους των υδάτων και των δασών και γ) τις συμπληρωματικές δράσεις, οι οποίες πρέπει να υποστηριχθούν. Οι κύριοι άξονες που εξετάσθηκαν εξειδικεύονται σε πέντε θεματικές ενότητες και καλύπτουν: την προστασία του εδάφους και τα αντιδιαβρωτικά έργα, μέτρα διάβρωσης, προτάσεις για την παραγωγή (ελαιοκαλλιέργεια, μαστιχοκαλλιέργεια, μελισσοκομία, κτηνοτροφία), μέτρα στήριξης της απασχόλησης και τις θεματικές ενότητες του τουρισμού, του εισοδήματος της συνολικής οικονομικής δραστηριότητας και της εθελοντικής προσφοράς.\nΟι προτάσεις αυτές δημιουργούν θετικό προηγούμενο στα τοπικά πολιτικά ζητήματα. Συνδέουν τις προτάσεις πολιτικής με την επιστημονική γνώση και εξειδικεύονται στα τοπικά δεδομένα. Δεν έχουμε αυταπάτες πλήρους υιοθέτησης τους ωστόσο σε αυτό τον έρημο τόπο που ασφυκτιά μεταξύ των μικροεργολάβων της πληροφόρησης και των πατρώνων τους πολιτικών, αποτελούν ελπίδα ότι η αριστερά μπορεί και πρέπει να κάνει την διαφορά. Οι προτάσεις που καταθέσαμε έρχονται να συμβάλουν στο δημόσιο διάλογο για την ανασυγκρότηση των καμένων εκτάσεων και την προστασία των πληγέντων. Ταυτόχρονα αποτελούν και διεκδικητικό πλαίσιο εντός του οποίου θα κινηθούμε.\nΤην Ομάδα Εργασίας του ΣΥΡΙΖΑ Χίου αποτελούν οι Δ.Τσούχλης, Δρ. Τμήματος Περιβάλλοντος Πανεπιστημίου Αιγαίου, επιστημονικός συνεργάτης της Κ.Ο. του ΣΥΡΙΖΑ (συντονιστής), Γ.Τσούρος, Οικονομολόγος, πρώην διευθυντής της Ένωσης Μαστιχοπαραγωγών Χίου, Τ.Τύμπας, Πανεπιστημιακός με ειδίκευση στην Επιστημονική και Τεχνολογική Πολιτική.\nΤο σύνολο των προτάσεων είναι διαθέσιμες στη διεύθυνση www.syrizachios.gr\n* O Tέλης Τύμπας είναι πανεπιστημιακός\nΛευτέρης Αρβανίτης: Η Αριστερά στην κυβέρνηση, ο κυβερνητισμός στο περιθώριο


Το στέκι της έλξης : Που είναι το αυτοκίνητο για το Θριάσιο ;\nΤο αυτοκίνητο ήρθε(το είδαμε) αλλά μέχρι στιγμής ΔΕΝ χρησιμοποιείται για να μπορούν οι συνάδελφοι να παλινδρομούν με ασφάλεια μεταξύ Θριάσιου - Ικονίου.\nΜάλιστα τις τελευταίες μέρες - όπως είχαμε γράψει- μηχανοδηγοί αρνούνται να παλινδρομήσουν τις συνθέσεις καθώς ελλοχεύουν σοβαροί κίνδυνοι. Αποτέλεσμα είναι να δημιουργείται πρόβλημα στην κυκλοφορία και καθυστερήσεις στα εμπορικά.Αν δεν λυθεί το πρόβλημα θα έχουμε συνέχεια καθώς\nαρκετοί συνάδελφοι δεν φέρονται διατεθιμένοι να παραβιάζουν κανονισμούς και κάνουν λόγο για αδιαφορία ΟΛΩΝ των υπευθύνων, καθώς αναφορές για το θέμα έχουν γίνει εδώ και πολλούς μήνες.\nΆλλωστε και η χτεσινή εγκύκλιος της ΔΙΚΑΜ ήταν ξεκάθαρη για τις συνέπειες που θα υποστούν οι μηχανοδηγοί. (θέση σε αργία κτλπ) σε περίπτωση παραβίασης κανονισμών.\nΕμείς περιμένουμε να δούμε τι θα γίνει και ελπίζουμε να μην ισχύουν όσα ακούγονται για το ότι το αυτοκίνητο ήρθε για το πλέγμα του Θριασίου καθώς δεν μπορεί να χρησιμοποιηθεί στην αλλαγή στο Ικόνιο.\nΘυμίζουμε ότι όλο το πρόβλημα δημιουργείται επειδή δεν υπάρχει τηλεδιοίκηση και η διευθέτηση των αιχμών γίνεται χειροκίνητα.\nΦυσικά τα έργα αυτά έχουν χιλιοπληρωθεί.\nΑναρτήθηκε από Το στέκι της Έλξης στις 12:38 π.μ.


«Η Γη της Ελιάς»: Η αποκάλυψη που δεν περίμενε κανείς: Φόνισσα η μητέρα της Αθηνάς - Notospress.gr\nΜια αποκάλυψη-σοκ σφραγίζει τις εξελίξεις της σειράς του MEGA, «Η Γη της Ελιάς»\nΜΑΝΗ. Η μητέρα της Αθηνάς, Μαρία Αναγνώστου, είχε σκοτώσει, πριν από πολλά χρόνια, τον εραστή της. Πηγαίνει στη Μάνη και ο Λυκούργος, παρά το πέρασμα των χρόνων, τη θυμάται και την αναγνωρίζει. Η επίσκεψη της Χάιδως στη φυλακή, για να δει τον Βαφέα, ανασύρει μνήμες και την οδηγεί σε νέο κύκλο αίματος. Μια νέα βεντέτα μόλις αρχίζει!\nΟ Στάθης παλεύει με νύχια και με δόντια να κρατηθεί μακριά από την Ιουλία, ενώ πλησιάζει η επέμβαση της Αρετής. Ο Ιάκωβος, από την άλλη, κάνει ό,τι περνά από το χέρι του για να φέρει πιο κοντά την Ιουλία και τον αστυνόμο Κουράκο. Με βαριά καρδιά, ο Στάθης, λέει στην Ιουλία να συνεχίσει τη ζωή της, καθώς δεν σκοπεύει να χωρίσει ποτέ από την Αρετή. Η στιγμή του χειρουργείου φτάνει. Ο γιατρός ενημερώνει την οικογένεια Καπερνάρου πως όλα πήγαν καλά, αλλά θα χρειαστεί ακόμα μεγάλος αγώνας από μέρους της Αρετής μέχρι να αποκατασταθεί η κίνηση στα πόδια. Η ίδια, ανακουφισμένη από το άγχος της επέμβασης, αποφασίζει να αλλάξει ζωή και ζητά από τη Μυρτάλη να τη βοηθήσει να ανανεώσει την γκαρνταρόμπα της. Αναρρώνει στο νοσοκομείο, έχοντας πάντα δίπλα της τους δικούς της ανθρώπους, οι οποίοι προσπαθούν να καθησυχάσουν τις αγωνίες της. Η Χάιδω παλεύει να ανοίξει\nΜια αποκάλυψη-σοκ σφραγίζει τις εξελίξεις της σειράς του MEGA, Η γη της Ελιάς.\nΗ μητέρα της Αθηνάς, Μαρία Αναγνώστου, είχε σκοτώσει, πριν από πολλά χρόνια, τον εραστή της. Πηγαίνει στη Μάνη και ο Λυκούργος, παρά το πέρασμα των χρόνων, τη θυμάται και την αναγνωρίζει.\nΟ Στάθης παλεύει με νύχια και με δόντια να κρατηθεί μακριά από την Ιουλία, ενώ πλησιάζει η επέμβαση της Αρετής.\nΟ Ιάκωβος, από την άλλη, κάνει ό,τι περνά από το χέρι του για να φέρει πιο κοντά την Ιουλία και τον αστυνόμο Κουράκο\nΗ Βασιλική νιώθει έντονη αδιαθεσία και φοβάται ότι μπορεί να χάσει το μωρό. Ο Φίλιππος βάζει ένα φίλο να του βρει σπίτι στην Αθήνα, για να το σκάσει άμεσα από τη Μάνη με τη Βασιλική.\nTAGS: Η ΓΗ ΤΗΣ ΕΛΙΑΣ


Τσίκνησαν και οι μαθητές στον Βόλο [εικόνες] - TheNewspaper.gr\n-170 min. ago-Χαρακόπουλος: Το σύνολο των φορέων της Θεσσαλίας ζητά τον Αχελώο\n-166 min. ago-Τα νέα κρούσματα Covid-19 αφορούν κυρίως τους ανεμβολίαστους\n-164 min. ago-Φυτεία δενδρυλλίων κάνναβης, εντοπίστηκε σε περιοχή του δήμου Μυλοποτάμου στο Ρέθυμνο\n-153 min. ago-Χαρμάνης: Ποια εν βρασμώ δολοφονία; Ο δράστης έχει παντελή έλλειψη συναισθήματος\n-146 min. ago-Το Ισραήλ χαλαρώνει περιορισμούς στη Λωρίδα της Γάζας με την εκεχειρία να τηρείται\n-145 min. ago-Την έναρξη του 21ου Συνεδρίου του ΚΚΕ κήρυξε ο Δημήτρης Κουτσούμπας\n-144 min. ago-Απορρίμματα συγκέντρωσαν εθελοντές στην παραλία της Αρετσούς\n-141 min. ago-Λιβανός στη ΝΟΔΕ Λάρισας: Τα νομοσχέδια της κυβέρνησης στοχεύουν στην αλλαγή του παραγωγικού μοντέλου της χώρας\n-127 min. ago-Αυτοκτόνησε γιατί δεν άντεξε τις επιπλοκές από τον Covid-19\n-121 min. ago-Αλωνίζουν οι κατσαρίδες στον Βόλο - Ψεκασμούς ζητούν οι κάτοικοι\nΤσίκνησαν και οι μαθητές στον Βόλο [εικόνες]\nΤο τήρησαν και φέτος το έθιμο της Τσικνοπέμπτης οι μαθητές του 5ου Γυμνασίου Βόλου στο Καρτάλειο Διδακτήριο, όπου αυτή την ώρα έχουν στήσει τις δικές τους ψησταριές και ψήνουν τα αποκριάτικα εδέσματα.\nΌπως δήλωσαν οι ίδιοι οι μαθητές στο TheΝewspaper.gr, θα ψήσουν 400 σουβλάκια για όλο το σχολείο, ενώ μάθημα σήμερα έγινε μόνο τις τρεις πρώτες ώρες του σχολείου.\nΗ αγορά των εδεσμάτων έγινε από τα ίδια τα παιδιά, που από το πρωί βρίσκονται σε ρυθμούς Τσικνοπέμπτης…Από τα μεγάφωνα ακούγονται τα…σουξέ της εποχής, ενώ για τα…δύσκολα του ψησίματος έχουν βοηθούς τους ίδιους τους καθηγητές τους.\nΝα σημειωθεί ότι το συγκεκριμένο έθιμο τηρείται ευλαβικά τα τελευταία χρόνια σε όλα τα σχολεία της περιοχής και μάλιστα και με τις ευλογίες του Υπουργείου Παιδείας που παραμένοντας…πιστό στις παραδόσεις, έδωσε τη σχετική άδεια…\nTags: ΒΟΛΟΣ ΘΕΣΣΑΛΙΑ ΜΑΓΝΗΣΙΑ ΣΧΟΛΕΙΑ ΤΣΙΚΝΟΠΕΜΠΤΗ\nΒόλος: Διασκέδασαν τους ανήλικους πρόσφυγες κάνοντας flying fox [εικόνες]\nΕπιστολή βουλευτών ΣΥΡΙΖΑ σε Αγοραστό για τις ελλείψεις στο πρόγραμμα «Ανάσα»\nΣυνεχίζεται η στελέχωση του «Αχιλλοπούλειο» με προσλήψεις μόνιμου προσωπικού\nΠάσχα σε σπίτια Airbnb στο Πήλιο κλείνουν οι Βολιώτες


Το e-steki είναι μια από τις μεγαλύτερες ελληνικές διαδικτυακές κοινότητες με 69,329 μέλη και 2,487,932 μηνύματα σε 79,471 θέματα. Αυτή τη στιγμή μαζί με εσάς απολαμβάνουν το e-steki άλλα 371 άτομα.\nO Devil !!! έγραψε: στις 21:30, 23-01-19:\nO Unseen skygge έγραψε: στις 21:55, 23-01-19:\nΟ Libertus αυτή τη στιγμή είναι συνδεδεμένος. Είναι 24 ετών και μας γράφει απο Γερμανία (Ευρώπη). Έχει γράψει 5,258 μηνύματα.\nO Libertus έγραψε: στις 14:15, 01-02-19:\nO Johnny15 έγραψε: στις 11:48, 02-02-19:\nH Himela σ' όποιον αρέσουμε... έγραψε: στις 12:35, 02-02-19:\nO paskmak έγραψε: στις 12:38, 02-02-19:\nO charmander έγραψε: στις 06:07, 04-02-19:


OnePlus 7 Pro: Τιμή, χαρακτηριστικά και πού να αγοράσετε\n12 Jul 2020 14:18:09\nΤεχνικό δελτίο του OnePlus 7 Pro\nΗ εύρεση της καλύτερης τιμής για το OnePlus 7 Pro δεν είναι εύκολη δουλειά. Εδώ θα βρεις πού να αγοράσεις το OnePlus 7 Pro στην καλύτερη τιμή. Ψάχνουμε συνεχώς τις τιμές σε περισσότερα από 100 καταστήματα για να μπορείς να βρεις το αξιόπιστο κατάστημα με την καλύτερη τιμή.\nΜάιος 2019, 1 year ago\nΣχεδιασμός και Υλικά του OnePlus 7 Pro\n515 ppi • Πολύ υψηλή πυκνότητα\nΠροβολή όλων των απόψεων για τη συσκευή OnePlus 7 Pro\nΙσχύς και Υλικό του OnePlus 7 Pro\nΆλλα τηλέφωνα με τον επεξεργαστή Qualcomm Snapdragon 855\nΚάμερα του OnePlus 7 Pro\nΆλλα τηλέφωνα με φακό IMX586 Exmor RSΆλλα τηλέφωνα με Dual LED\nΣυνδεσιμότητα του OnePlus 7 Pro\nB1 (2100), B2 (1900), B3 (1800), B4 (1700/2100 AWS 1), B5 (850), B7 (2600), B8 (900), B12 (700), B13 (700), B17 (700), B18 (800), B19 (800), B20 (800), B25 (1900+), B26 (850), B28 (700), B29 (700), B32 (1500), B34 (TDD 2100), B38 (TDD 2600), B39 (TDD 1900), B40 (TDD 2300), B41 (TDD 2500), B66 (1700)\n1.199 W/Kg στο κεφάλι, 1.394 W/Kg στο σώμα\n1.200 W/Kg στο κεφάλι, 1.190 W/Kg στο σώμα\nΤι είναι το SAR του OnePlus 7 Pro;\nΜπαταρία του OnePlus 7 Pro\nΛογισμικό του OnePlus 7 Pro\nΆλλα τηλέφωνα με λειτουργικό σύστημα Oxygen 10 (Android 10)\nΚριτικές χρηστών του OnePlus 7 Pro\nΘέλεις να πεις την άποψή σου για το OnePlus 7 Pro;\nΤο πιο γρήγορο κινητό και όχι μόνο σε αυτή την τιμή.\nΦωτογραφίες με φλας\nΊσως η καλύτερη οθόνη που υπάρχει σε ποιότητα, ταχύτητα και ανάλυση.\nΤο λειτουργικό της one plus γνωστό, ίσως το καλύτερο.\nΑκόμα και η κάμερα σε ορισμένες συνθήκες μόνο,με κάποιες ρυθμίσεις είναι τέλεια.\nOnePlus 7 ProGlobal · 12GB · 256GB\n9.0 Σχεδιασμός και Υλικά


Εισαγωγή πίνακα στο Word για Mac - Word για Mac\nΜπορείτε να εισαγάγετε έναν πίνακα στο Word για Mac, επιλέγοντας από μια επιλογή προ-μορφοποιημένους πίνακες ή επιλέγοντας τον αριθμό των γραμμών και στηλών που θέλετε.\nΕκτός από έναν βασικό πίνακα, μπορείτε να σχεδιάσετε το δικό σας πίνακα εάν θέλετε περισσότερο έλεγχο επάνω από το σχήμα των στηλών και των γραμμών του πίνακα.\nΓια να εισαγάγετε γρήγορα έναν πίνακα, επιλέξτε Εισαγωγή > Πίνακας και μετακινήστε το δείκτη του ποντικιού επάνω από το πλέγμα, μέχρι να επισημάνετε τον αριθμό των στηλών και των γραμμών που θέλετε.\nΚάντε κλικ στην επιλογή και του πίνακα εμφανίζεται στο έγγραφο. Εάν χρειάζεται να κάνετε προσαρμογές, μπορείτε να προσθέσετε ή να διαγράψετε γραμμές ή στήλες ή Συγχώνευση κελιών.\nΌταν κάνετε κλικ στον πίνακα, εμφανίζονται οι καρτέλες Σχεδίαση πίνακα και Διάταξη.\nΣτην καρτέλα Σχεδίαση πίνακα, επιλέξτε διαφορετικά χρώματα, στυλ πίνακα, προσθέστε ή καταργήστε περιγράμματα από τον πίνακα.\nΑρχικό πλάτος στηλών: Το Word μπορεί να ορίσει αυτόματα το πλάτος των στηλών, με τη ρύθμιση "Αυτόματα". Διαφορετικά, μπορείτε εσείς οι ίδιοι να ορίσετε συγκεκριμένο πλάτος για όλες τις στήλες σας.\nΚάντε κλικ στην επιλογή OK και ο νέος πίνακας εμφανίζεται στο έγγραφό σας.\nΣχεδίαση του δικού σας πίνακα\nΕάν θέλετε να έχετε καλύτερο έλεγχο στο σχήμα των στηλών και των γραμμών του πίνακα ή εάν θέλετε να δημιουργήσετε έναν πίνακα χρησιμοποιώντας κάτι άλλο πέρα από ένα βασικό πλέγμα, μπορείτε να σχεδιάσετε ακριβώς τον πίνακα του θέλετε, με το εργαλείο Σχεδίαση πίνακα.\nΣχεδιάστε ένα ορθογώνιο, για να δημιουργήσετε τα περιγράμματα του πίνακα και στη συνέχεια, σχεδιάστε ευθείες για τις στήλες και τις γραμμές μέσα στο ορθογώνιο.\nΓια να σβήσετε μια ευθεία, κάντε κλικ στις επιλογές Διάταξη > Γόμα και κάντε κλικ στην ευθεία που θέλετε να σβήσετε.\nΤοποθετήστε το δείκτη του ποντικιού στον πίνακα, μέχρι να εμφανιστεί στην επάνω αριστερή γωνία του πίνακα.\nΑφήστε το δείκτη του ποντικιού στη το μέχρι να εμφανιστεί .\nΚάντε κλικ και σύρετε τον πίνακα στη νέα θέση.\nΈλεγχος της αναδίπλωσης κειμένου γύρω από αντικείμενα\nΓρήγορη εισαγωγή βασικού πίνακα\nΣτην καρτέλα Πίνακες, στην περιοχή Επιλογές πίνακα, κάντε κλικ στην επιλογή Δημιουργία και στη συνέχεια, κάντε κλικ και σύρετε κατά μήκος όσων γραμμών και στηλών θέλετε.\nΤο Word εισάγει τον πίνακα στο έγγραφό σας.\nΕισαγωγή πίνακα και καθορισμός συμπεριφοράς αυτόματης προσαρμογής κειμένου\nΣτην καρτέλα Πίνακες, στην περιοχή Επιλογές πίνακα, κάντε κλικ στην επιλογή Δημιουργία και στη συνέχεια, κάντε κλικ στην επιλογή Εισαγωγή πίνακα.\nΣτην περιοχή Μέγεθος πίνακα, καθορίστε τον αριθμό των γραμμών και στηλών που θέλετε.\nΣτην περιοχή Συμπεριφορά Αυτόματης Προσαρμογής, καθορίστε τον τρόπο με τον οποίο ο πίνακας πρέπει να προσαρμοστεί στο κείμενο που εισάγετε σε αυτόν και στη συνέχεια, κάντε κλικ στην επιλογή OK.\nΣχεδίαση πίνακα κελί-κελί\nΣτην καρτέλα Πίνακες, στην περιοχή Σχεδίαση περιγραμμάτων, κάντε κλικ στην επιλογή Σχεδίαση.\nΚάντε κλικ στο έγγραφό σας και σύρετε το ποντίκι για να σχεδιάσετε τον πίνακα κελί-κελί σχηματίζοντας γραμμές και στήλες.\nΠροσθήκη ή αλλαγή περιγραμμάτων πίνακα\nΠροσθήκη, αλλαγή ή κατάργηση σκίασης πίνακα


Ιαπωνικός Σφένδαμος - Acer palmatum 'Orange Dream' - Bonsai Forum 'Το Ελληνικό Μπονσάι Φόρουμ'\nΔημοσίευση από Harris » 23 Ιουν 2017, 13:15\nΔημοσίευση από Connos » 22 Ιουν 2017, 21:52\nSim62 έγραψε: Λίπανση κάνε μια εφαρμογή τώρα και συνεχίζεις μετά το 15Αύγουστο αν δροσίσει ο καιρός. Το ψέκασμα στα φύλλα βοηθάει πάντα όχι μόνο τα σφενδάμια αλλά όλα τα δέντρα (και τα κωνοφόρα). Προσοχή μόνο τώρα το κάλοκαίρι το ψέκασμα να γίνεται μόνο αργά το απόγευμα προς το βραδάκι.\nΜε την εφαρμογή εννοούμε μια σειρά (ημερών) λίπανσης; Αν είναι εύκολο, μπορείς να μου στείλεις σε προσωπικό μήνυμα κάποιο λίπασμα (μάρκα) και τρόπο χρήσης;\nΔημοσίευση από Sim62 » 22 Ιουν 2017, 15:33\nΛίπανση κάνε μια εφαρμογή τώρα και συνεχίζεις μετά το 15Αύγουστο αν δροσίσει ο καιρός. Το ψέκασμα στα φύλλα βοηθάει πάντα όχι μόνο τα σφενδάμια αλλά όλα τα δέντρα (και τα κωνοφόρα). Προσοχή μόνο τώρα το κάλοκαίρι το ψέκασμα να γίνεται μόνο αργά το απόγευμα προς το βραδάκι.\nΔημοσίευση από Connos » 22 Ιουν 2017, 13:22\nSim62 έγραψε: Καλορίζικο το "Orange Dream". Είναι μια απ΄τις ομορφότερες ποικιλίες Acer που μπορεί να βρεί κανείς σχετικά εύκολα στην Ελλάδα. Για τις ερωτήσεις σου :\n1. Τώρα δεν το πειράζεις καθόλου και του χρόνου την άνοιξη θα το κάνεις μεταφύτευση σε ένα ελαφρώς μεγαλύτερο κοινό γλαστράκι (έχει να φάει πολλά ψωμιά ακόμη για να αρχίσεις να σκέφτεσαι κάτι σε άλλου είδους pot).\n2. Αν διάβασες καλά το άρθρο που αναφέρεις σημειώνεται ότι ένα bonsai pot ή μια κοινή γλάστρα εμπορίου είναι και τα δύο αρκετά και το ίδιο περιορισμένα περιβάλλοντα για καλλιέργεια δέντρων οπότε στην μεταφύτευση θα πρότεινα να χρησιμοποιήσεις υποστρώμα με την λογική που περιγράφεται στα άρθρα. Θα συνιστούσα να διάβαζες και τα υπόλοιπα 3 μέρη αν δεν το έκανες ήδη. Όταν έρθει ή ώρα θα συζητήσουμε αν χρειαστεί υλικά και αναλογίες.\n3. Δεν νομίζω ότι χρειάζεται να κάνεις κάτι τέτοιο, δεν βλέπω κάποιο ειδικό όφελος για την περίπτωση μας.\n4. Η συμβουλή μου είναι να μην το κλαδέψεις, ούτως ή άλλως, για τα επόμενα 2-3 χρόνια για να έχει ο κορμός του την δυνατότητα να παχύνει περισσότερο. Η πιο σίγουρος και ασφαλέστερος δρόμος για αυτό είναι η δημιουργία και συντήρηση όσο το δυνατόν περισσότερου φυλλώματος πάνω στο δέντρο σε συνδυασμό με σταθερή και με πρόγραμμα λίπανση.\nΔεν θα πρέπει καθόλου να σε ανησυχεί από τώρα η γραμμή ή διαμόρφωση του δέντρου, πρίν δημιουργηθεί ένας αξιοπρεπής κορμός χαμηλά. Αφού γίνει αυτό τα κλαδιά μετά είναι εύκολή υπόθεση ειδικά στα σφενδάμια που πετάνε πολύ είκολα και από παντού.\nΔιαβάζω και τα υπόλοιπα μέρη του άρθρου, τα οποία πρέπει όχι απλώς να τα αναγνώσω, αλλά να τα μάθω και να εμβαθύνω σε αυτά. Το άρθρο σου είναι φοβερό! Είναι πολύ δύσκολο να μπορεί ν᾽ αποδοθεί ένα κείμενο με ειδικές ορολογίες τόσο περιεκτικά, που να μπορεί να κατανοηθεί από ανθρώπους που δεν έχουν σχέση με το αντικείμενο.\nΓια το θέμα του φυλλώματος, μιας κι έχουμε να κάνουμε με σφένδαμο (που δεν αγαπά την ζέστη και του αρέσει η υγρασία), θα ήταν καλό να ψεκάζω ανά τακτά χρονικά διαστήματα τα φύλλα με νερό, για να διατηρείται η υγρασία;\nΕπίσης για το θέμα της λίπανσης που ανέφερες, να το κάνω από τώρα σταματώντας στις πολύ ζεστές ημέρες του καλοκαιριού ή από τέλη Αυγούστου;\nΔημοσίευση από RiaDr » 22 Ιουν 2017, 11:17\nΔημοσίευση από Stefasteri » 20 Ιουν 2017, 01:13\nΩραίες πληροφορίες sim ευχαριστούμε. Ωραίο το δέντρο σου κοννος.\nΔημοσίευση από Sim62 » 20 Ιουν 2017, 01:01\nΚαλορίζικο το "Orange Dream". Είναι μια απ΄τις ομορφότερες ποικιλίες Acer που μπορεί να βρεί κανείς σχετικά εύκολα στην Ελλάδα. Για τις ερωτήσεις σου :\n4. Η συμβουλή μου είναι να μην το κλαδέψεις, ούτως ή άλλως, για τα επόμενα 2-3 χρόνια για να έχει ο κορμός του την δυνατότητα να παχύνει περισσότερο. Ο πιο σίγουρος και ασφαλέστερος δρόμος για αυτό είναι η δημιουργία και συντήρηση όσο το δυνατόν περισσότερου φυλλώματος πάνω στο δέντρο σε συνδυασμό με σταθερή και με πρόγραμμα λίπανση.\nΔημοσίευση από Connos » 20 Ιουν 2017, 00:01\nΕίμαι νέος στον χώρο κι όσο κι αν διαβάζω έχω μια ανασφάλεια και μια έλλειψη σιγουριάς για να κάνω πράξη τις "φρέσκιες" μου γνώσεις. Θα ήθελα κάποιες πρακτικές συμβουλές για το νέο μου δεντράκι, για να είμαι σίγουρος για την σωστή του πορεία.\nΔιαβάζοντας απ᾽ την βιβλιοθήκη του forum "Μεταφύτευση & Υποστρώματα 1/4", είδα ότι πρέπει να μεταφυτεύσω το δέντρο σε ένα εκπαιδευτικό pot ή σε μία κοινή γλάστρα εμπορίου, μιας και είναι ένα αρχικό υλικό που χρειάζεται αρκετή ανάπτυξη. Θα ήθελα λοιπόν να κάνω τις εξής ερωτήσεις:\n1. Σε ποιόν τύπο και μέγεθος γλάστρας (lt) είναι ιδανικό να μπεί; (Τώρα είναι σε γλαστράκι 13x15cm).\n2. Στην περίπτωση που μπει σε μια κοινή γλάστρα εμπορίου, βάζω ένα καλό φυτόχωμα ή πάω με την λογική του υποστρώματος για μπονσάι καλής αεροϊκανότητας και καλής αποστράγγισης, με μείγματα ανόργανων και οργανικών υλών σε κάποια συγκεκριμένη κοκκομετρία;\n3. Θα ήταν ωφέλιμη η τεχνική μεταφύτευσης σε γλάστρα υδροπονίας ή σε σουρωτήρι που στην συνέχεια φυτεύεται σε υπόστρωμα, ή ως τεχνική δεν προσφέρει κάτι;\n4. Θα πρέπει να το κλαδέψω τώρα για να δώσω μία γραμμή ανάπτυξης ή είναι πολύ νωρίς ακόμα;


Στις καλπες 190.551 Toυρκοκύπριοι για τη σύνθεση της νέας «βουλής» | Κόσμος | Η ΚΑΘΗΜΕΡΙΝΗ\nΣυνολικά 190.551 Τουρκοκύπριοι ψηφοφόροι αποφασίζουν σήμερα για την διαμόρφωση του νέου τουρκοκυπριακού πολιτικού σκηνικού. Στις πρόωρες, γενικές «βουλευτικές εκλογές» τα παραδοσιακά κόμματα αναμετριόνται με τις νέες ανερχόμενες πολιτικές δυνάμεις της δεύτερης μεγαλύτερης κοινότητας της Κύπρου.\nΗ ψηφοφορία η οποία ξεκίνησε το πρωί της Κυριακής, θα ολοκληρωθεί, εκτός απροόπτου, στις 18:00. Μέχρι τις 19:00 τα τ/κ μέσα ενημέρωσης δεν θα μπορούν να μεταδώσουν τα αποτελέσματα των εκλογών εξαιτίας των «εκλογικών απαγορεύσεων» που τέθηκαν σε ισχύ πριν από λίγες ώρες.\nΓια πρώτη φορά, τα αποτελέσματα των «εκλογών» ενδέχεται να ανακοινωθούν με μεγάλη καθυστέρηση. Αυτό οφείλεται στον νέο, περίπλοκο «εκλογικό» νόμο της τ/κ πλευράς. Την Κυριακή, οι τ/κ ψηφοφόροι εκτός από κόμματα, θα έχουν την δυνατότητα να ψηφίσουν και υποψήφιους, αλλά και ανεξάρτητες υποψηφιότητες. Η περίφημη «μεικτή» ψήφος σε συνδυασμό με τους εκατοντάδες υποψήφιους, αναμένεται να προκαλέσει αξιοσημείωτη καθυστέρηση στην καταμέτρηση. Σύμφωνα με τ/κ αναλυτές, τα πρώτα ανεπίσημα αποτελέσματα δεν αποκλείεται να έρθουν να ανακοινωθούν αργά την νύχτα της Κυριακής ή ακόμη και τις πρώτες ώρες της Δευτέρας.\nΣτις «εκλογές» συμμετέχουν τα εξής κόμματα και σχηματισμοί:\nΚόμμα Εθνικής Ενότητας (ΚΕΕ), Ρεπουμπλικανικό Τουρκικό Κόμμα (ΡΤΚ), Δημοκρατικό Κόμμα (ΔΚ), Κόμμα Κοινοτικής Δημοκρατίας (ΚΚΔ), Κόμμα του Λαού (ΚΛ), Κόμμα της Αναγέννησης (ΚΑ), Κόμμα Κοινοτικής Λύτρωσης-Κόμμα Ενωμένης Κύπρου-Νέες Δυνάμεις, Εθνικιστικό Κόμμα Δημοκρατίας (ΕΚΔ) και ανεξάρτητοι υποψήφιοι.\nΛίγο πριν το άνοιγμα της κάλπης τρεις παράγοντες διαδραμάτιζαν σημαντικό ρόλο στο τ/κ πολιτικό σκηνικό: Η αιμορραγία ψήφων από τα μεγάλα κόμματα, η πιθανή «έκπληξη» εκ μέρους των νέων παραγόντων και του ΚΚΔ και η αβεβαιότητα ως προς το ποσοστό της αποχής.\nΣε ότι αφορά τον πρώτο παράγοντα, όπως έχει ήδη επισημάνει η «Κ», τα δυο μεγαλύτερα κόμματα της τ/κ κοινότητας, το ΚΕΕ και το ΡΤΚ κατεβαίνουν στις «εκλογές» σε μια περίοδο κατά την οποία τα προβλήματα που αντιμετωπίζουν είναι πολλά και ποικίλης φύσεως.\nΣυγκεκριμένα, μια μερίδα στελεχών και υποστηρικτών εντός του ΚΕΕ αναμένουν και επιδιώκουν την ήττα του κ. Όζγκιουργκιουν, έτσι ώστε να ανοίξει ο δρόμος για την αλλαγή της ηγεσίας του κόμματος. Με άλλα λόγια, πιστεύουν ότι παρά την πρωτιά που αναμένεται να εξασφαλίσει το κόμμα στις «εκλογές», ο κ. Όζγκιουργκιουν δεν θα καταφέρει να εξασφαλίσει την αυτοδυναμία, ενώ ακόμη και η εκλογή του στη νέα «βουλή» θεωρείται αμφίβολη. Σε μια τέτοια περίπτωση ο Όζγκιουργκιουν θα έχει την ίδια μοίρα με τον Ιρσέν Κιουτσούκ ο οποίος μετά τις «εκλογές» του 2013 υποχρεώθηκε σε άτακτη υποχώρηση από το τ/κ πολιτικό σκηνικό.\nΗ εν λόγω εκτίμηση βρίσκεται σε συμφωνία με πληροφορίες της «Κ» που θέλουν τον τέως ηγέτη της τ/κ κοινότητας, Ντερβίς Έρογλου, να προσπαθεί παρασκηνιακά να ανακτήσει τον έλεγχο του ΚΕΕ και της «κοινοβουλευτικής του ομάδας» κατά τη νέα περίοδο. «Ο κ. Έρογλου έχει ξεγράψει προ πολλού τον κ. Όζγκιουργκιουν», τονίζουν οι πηγές μας, οι οποίες στρέφουν πλέον την προσοχή τους στο αναδυόμενο αστέρι της τ/κ πολιτικής σκηνής, Φαΐζ Ζουτζούογλου. Την ίδια στιγμή το έτερο «αστέρι» του ΚΕΕ, Σουνάτ Ατούν, δεν κρύβει πλέον την φιλοδοξία του για την ανάληψη της ηγεσίας της τ/κ Δεξιάς.\nΔύσκολες συγκυρίες αντιμετωπίζει και το ΡΤΚ το οποίο καταβάλλει τιτάνια προσπάθεια για να κρατηθεί με νύχια και με δόντια στην δεύτερη θέση της κατάταξης των τ/κ κομμάτων και να κλείσει την ψαλίδα με το ΚΕΕ όσο το δυνατόν περισσότερο.\nΤο άνοιγμα της νέας ηγεσίας του ΡΤΚ σε μια ευρύτερη μερίδα της τ/κ κοινότητας είχε ως αποτέλεσμα την απογοήτευση και την αποξένωση παλαιών στελεχών του κόμματος, ενώ ο αποκλεισμός της παλαιάς ηγεσίας από τους «εκλογικούς» καταλόγους επιδείνωσε το γενικό κλίμα στο εσωτερικό του ΡΤΚ.\nΤην ίδια στιγμή οι αμφιταλαντεύσεις του ΡΤΚ στο πεδίο των σχέσεων της τ/κ πλευράς με την Άγκυρα δεν αφήνουν πολλά περιθώρια αισιοδοξίας για τον μέσο υποστηρικτή του κόμματος. Οι διπλωματικές μανούβρες του ΡΤΚ σε διάφορα πεδία που αφορούν τις σχέσεις με την Τουρκία δεν ικανοποιούν την Άγκυρα, τους έποικους και φυσικά την βάση του κόμματος.\nΗ πιθανή έκπληξη των νέων πρωταγωνιστών και η αποχή\nΟ δεύτερος παράγοντας που απασχολεί αυτήν την ώρα την τ/κ πλευρά είναι η απόδοση που θα έχουν τα νέα κόμματα και του ΚΚΔ. Αναλυτές χαρακτηρίζουν ως «κλειστό κουτί» τα ποσοστά των ΚΛ, ΚΑ και ΚΚΔ, καθώς ακόμη και λίγο πριν το άνοιγμα την κάλπη, η πρόγνωση των εν λόγω ποσοστών αποτελούσε ένα ιδιαίτερα δύσκολο εγχείρημα το οποίο απέφυγαν πολλοί αναλυτές.\nΤο ΚΚΔ έχει καταφέρει να πραγματοποιήσει ανοίγματα σε ευρύτερες μερίδες της τ/κ κοινότητας, ενώ η λίστα των υποψηφίων «βουλευτών» του είναι πλούσια και το «εκλογικό» μανιφέστο του κόμματος είναι για πρώτη φορά ένα καλογραμμένο προϊόν εντατικής εργασίας.\nΤο Κόμμα του Λαού (ΚΛ), του τέως διαπραγματευτή Κουντρέτ Όζερσαϊ, επίσης αναμένει ένα θετικό αποτέλεσμα στις «εκλογές». Παρά τις δυσκολίες που αντιμετωπίζει σε διάφορα πεδία κατά το τελευταίο διάστημα, το κόμμα φιλοδοξεί να αναδειχθεί σε νέα ρυθμιστική δύναμη της τ/κ πολιτικής σκηνής. Την ίδια φιλοδοξία συμμερίζεται και το Κόμμα της Αναγέννησης (ΚΑ), το οποίο υποστηρίζεται κυρίως από τους εποίκους. Ωστόσο, η είσοδος του ΚΑ στην νέα «βουλή» δεν θεωρείται δεδομένη.\nΕάν οι εν λόγω πολιτικοί σχηματισμοί κατορθώσουν να σημειώσουν «εκλογική» επιτυχία εις βάρος των μεγάλων κομμάτων, τότε την Δευτέρα αναμένεται να δούμε να σχηματίζεται ένα καινούργιο τ/κ πολιτικό σκηνικό με νέους πρωταγωνιστές και δεδομένα.\nΤέλος, το τρίτο σημείο που απασχολεί την τ/κ κοινότητα και τους πολιτικούς αναλυτές σχετικά με τις «εκλογές» της 7ης Ιανουαρίου είναι ο νέος παράγοντας που εμφανίζεται στο προσκήνιο , η αποχή. Διάφοροι μικροί πολιτικοί σχηματισμοί και αντιπολιτευόμενες μερίδες της τ/κ κοινότητας πραγματοποιούν έκκληση προς τον τ/κ «ψηφοφόρο» να απέχει από την «εκλογική» διαδικασία.\nΣε αντίθεση με τα επιτελεία των μεγάλων κομμάτων που πιστεύουν ότι την τελευταία ώρα των «εκλογών» το ποσοστό της συμμετοχής θα κυμανθεί σε ικανοποιητικά επίπεδα, κάποιοι τ/κ αναλυτές δεν αποκλείουν εκπλήξεις σε ότι αφορά την τελική απόδοση του μετώπου της αποχής.


Χωριό μου, χωριουδάκι μου!: Τι να μαγειρέψετε την Κυριακή...\n1 κιλό μοσχάρι, κατά προτίμηση σπάλα\n100 γραμμάρια λαρδί ή μπεϊκον σε λωρίδες\nΚόβετε το κρέας σε κύβους και τα λαχανικά, κρεμμύδια και καρότα σε μικρά κομμάτια. Ρίχνετε το λάδι σε μία μεγάλη κατσαρόλα και στρώνετε το κάτω μέρος της με τις λωρίδες από το λαρδί ή το μπέικον. Κάνετε μία στρώση από τα καρότα και πάνω σε αυτή τη στρώση τοποθετείται κομμάτια κρέατος. Στη συνέχεια στρώνετε τα υπόλοιπα λαχανικά και τα μανιτάρια και επαναλαμβάνετε τη στρώση με το κρέας. Αλατοπιπερώνετε και καλύπτετε με τις υπόλοιπες λωρίδες από το λαρδί ή το μπέικον. Προσθέτετε το κρασί και βράζετε σε χαμηλή φωτιά για τέσσερις ώρες. Συνοδέψτε με ταλιατέλες ή πουρέ πατάτας.\nΑναρτήθηκε από ΓΙΩΡΓΟΣ ΜΟΥΣΤΑΪΡΑΣ στις 1:31 π.μ.


ΠΛΗΘΩΡΑ ΔΙΑΓΩΝΙΣΜΩΝ & ΕΣΩΤΕΡΙΚΩΝ ΑΓΩΝΩΝ ΣΤΟΝ ΑΣ ΡΗΓΑΣ – ΑΘΛΗΤΙΚΟΣ ΣΥΛΛΟΓΟΣ "ΡΗΓΑΣ" ΘΕΣΣΑΛΟΝΙΚΗΣ\nΠΛΗΘΩΡΑ ΔΙΑΓΩΝΙΣΜΩΝ & ΕΣΩΤΕΡΙΚΩΝ ΑΓΩΝΩΝ ΣΤΟΝ ΑΣ ΡΗΓΑΣ\n25 Νοεμβρίου 2016 12 Απριλίου 2017 Fotios Katsikas\nΣε κάθε προπόνηση στα γκρουπ των Ακαδημιών, ακούμε χειροκροτήματα και βλέπουμε παιδιά να προσπαθούν να ξεπεράσουν τον εαυτό τους, κάτι που θα φέρει και τη επιθυμητή διάκριση μεταξύ των διαγωνιζομένων.\nΠολλά γίνονται, πολλά ακούγονται, πολλά χειροκροτήματα πέφτουν, πολλές απονομές γίνονται και ανάλογες είναι και οι φωτογραφήσεις.\nΣήμερα Παρασκευή, παράλληλα με τους διαγωνισμούς των γκρουπ των Ακαδημιών έγινε και ο πρώτος εσωτερικός αγώνας του άλματος επί κοντώ για τους μικρούς μας αθλητές και αθλήτριες.\nΣάββατο πρωί θα γίνει στο Παλαί ντε σπορ αγώνας «τριάθλου» (60μ., Μήκους και Ιατρικής Μπάλας), μεταξύ των αθλητών και αθλητριών του ΑΣ ΡΗΓΑΣ που είναι γεννημένοι από το 2005 και νωρίτερα.\nΑκόμη δεν έχουμε πλήρη αναφορά των εκδηλώσεων. Θα την έχουμε τη Δευτέρα, όμως έχουμε μερικές φωτογραφίες από τους διαγωνισμούς που ήδη έγιναν και για να συντονιστούμε, οι προπονητές, τις περνάμε στη σελίδα μας. Τη Δευτέρα όταν θα έχουν ολοκληρωθεί οι διαγωνισμοί και θα ξέρουμε και τα αποτελέσματα των αγώνων του Σαββάτου θα γράψουμε για κάθε φωτογραφία τη σχετική λεζάντα.\nΜέχρι τότε χαρείτε τις φωτογραφίες με τους νικητές να καμαρώνουν για τα Διπλώματά τους!\nΤο αξιοσημείωτο των διαγωνισμών είναι τα Διπλώματα ειδικά φιλοτεχνημένα για τον κάθε διαγωνισμό που πραγματικά είναι «έργα Τέχνης». Δικαιολογημένα γίνονται Ομηρικές μάχες για να διεκδικήσουν όλοι μια θέση στην τριάδα που θα τους εξασφαλίσει και το «Δίπλωμα».\n*** Περισσότερες φωτογραφίες και πληροφορίες για τους διαγωνισμούς, στο άρθρο με τα αποτελέσματα των Διαγωνισμών που περάσαμε στις 29.11.16\nPrevious Previous post: ΤΑ ΑΠΟΤΕΛΕΣΜΑΤΑ ΤΩΝ ΑΓΩΝΩΝ ΣΤΙΒΟΥ ΣΤΟ ΒΕΛΒΕΝΤΟ 20.11.16\nNext Next post: ΑΠΟΤΕΛΕΣΜΑΤΑ «ΤΡΙΑΘΛΟΥ» 26.11.16 ΠΑΛΑΙ ΝΤΕ ΣΠΟΡ


"ΟΜΑΔΑ 21" ΜΑΚΕΔΟΝΙΑΣ - ΘΡΑΚΗΣ ΚΙΝΗΣΗ ΠΑΤΡΙΩΤΙΚΗΣ ΑΦΥΠΝΙΣΗΣ : Μια ωδή στην επεκτατική πολιτική της κατοχικής δύναμης: Οι σχεδιασμοί της εις βάρος γειτονικών λαών…\nΜια ωδή στην επεκτατική πολιτική της κατοχικής δύναμης: Οι σχεδιασμοί της εις βάρος γειτονικών λαών…\nΟ ισλαμιστής υπουργός Εξωτερικών της Τουρκίας,Μεβλούτ Τσαβούσογλου με τον επικεφαλής της Διεύθυνσης Ευρώπης του τουρκικού υπουργείου Εξωτερικών. Photo via Mevlüt Çavuşoğlu, @MevlutCavusoglu\nΆρθρο της εφημερίδας ΦΙΛΕΛΕΥΘΕΡΟΣ\nΟ απολογισμός για τη χρονιά που φεύγει, το 2021, που έκανε ο Τούρκος υπουργός Εξωτερικών, Μεβλούτ Τσαβούσογλου, ήταν μια παράσταση, μια ωδή στην επεκτατική πολιτική της κατοχικής δύναμης. Παρουσίασε τα επιτεύγματα της χώρας του και χωρίς περιστροφές ανέδειξε αυτό που όλοι το γνωρίζουν και οι περισσότεροι το ανέχονται.\nΌτι η κατοχική Τουρκία είναι μια ταραχοποιός χώρα, που διά της στρατιωτικής ισχύος προχωρεί στην υλοποίηση των σχεδιασμών της. Σχεδιασμών σε βάρος γειτονικών χωρών και λαών.\nΑναφερόμενος στην Κύπρο, μεταξύ άλλων, είπε πως:\n«Προστατέψαμε αποφασιστικά τα νόμιμα δικαιώματα και συμφέροντα της χώρας μας και της ‘’Τουρκικής Δημοκρατίας της Βόρειας Κύπρου’’ στην Ανατολική Μεσόγειο. Το 2021, η Ελλάδα και η ελληνοκυπριακή διοίκηση προσπάθησαν να στείλουν ερευνητικά πλοία τρίτων χωρών στην υφαλοκρηπίδα μας 7 φορές· τους αποτρέψαμε όλους με τις διπλωματικές μας πρωτοβουλίες και την παρουσία μας στο πεδίο όταν χρειάστηκε. Βάλαμε το όραμα της λύσης δύο κρατών στην παγκόσμια ατζέντα με βάση την κυριαρχική ισότητα και το ισότιμο καθεστώς.\nΣπάσαμε επίσης τους κανόνες με το άνοιγμα των Βαρωσίων. Καταγράψαμε τη νόμιμη πολιτική μας με την (παράνομη) «ΤΔΒΚ» στις άτυπες συναντήσεις στη Γενεύη. Δεν ανεχθήκαμε βήματα εχθρικά προς τη χώρα μας από την Ελλάδα», είπε ο Τσαβούσογλου.\nΚαι δεν άφησε πίσω τις «επιδόσεις» και κατά της Ελλάδος, υπενθυμίζοντας την επιστολή που έστειλε στον ΟΗΕ στην οποία κατέγραψε τη θέση πως «σε περίπτωση της παραβίασης του καθεστώτος της αποστρατιωτικοποίησης των νησιών του Αιγαίου είναι συζητήσιμη και η κυριαρχία τους».\nΈκανε δε λόγο για προσπάθειες αύξησης από ελληνικής πλευράς με τεχνητό τρόπο της έντασης στο Αιγαίο, υποστηρίζοντας πως αυτό είναι επικίνδυνο για την ειρήνη και τη σταθερότητα. Ποιος τα λέγει αυτά; Ο εκπρόσωπος του καθεστώτος Ερντογάν. Ο εκπρόσωπος της κατοχικής δύναμης.\nΑΥΤΗ είναι η Τουρκία. Αυτή είναι η εξωτερική πολιτική, που ακολουθεί και εφαρμόζει αξιοποιώντας όχι τη διπλωματική πειθώ, αλλά τις μεθόδους επιβολής, που προωθούνται έχοντας ως εργαλείο τη στρατιωτική υπεροπλία.\nΕίναι προφανές πως αυτή την πολιτική θέλησε να παρουσιάσει ο Τσαβούσογλου χωρίς περιστροφές και διπλωματική γλώσσα. Το γεγονός ότι επικαλείται σε κάποιες περιπτώσεις το «διεθνές δίκαιο», το οποίο ειρήσθω εν παρόδω το χρησιμοποιεί αλά καρτ η κατοχική δύναμη αλλά και τα Ηνωμένα Έθνη, αυτό επί της ουσίας δεν σημαίνει τίποτε.\nΚι αυτό γιατί η Άγκυρα καταπατά το διεθνές δίκαιο και παραβιάζει συστηματικά τις βασικές αρχές, που διέπουν τη λειτουργία των διεθνών και διμερών σχέσεων.\nΠΕΡΑΙΤΕΡΩ, εκείνο που θα πρέπει να επισημανθεί είναι η ανακοίνωση που έγινε από τον κ. Μεβλούτ Τσαβούσογλου για τη συνάντηση των εξουσιοδοτημένων αποστολών από Τουρκία και Αρμενία με θέμα την απόπειρα εξομάλυνσης σχέσεων μεταξύ των δύο χωρών, μετά τη λήξη του πολέμου στο Ναγκόρνο Καραμπάχ, που θα διεξαχθεί στη Μόσχα.\nΤα αποτελέσματα αυτών των συζητήσεων θα διαφανούν στη συνέχεια και θα αξιολογηθούν. Θα έχει ενδιαφέρον η προσπάθεια προσέγγισης, μετά από δεκαετίες αντιπαραθέσεων. Έχει, όμως, σημασία και ποιος κάνει τη μεσολάβηση. Αλλά για αυτά θα επανέλθουμε όταν θα διαμορφωθεί εικόνα.\nΗ Τουρκία σχεδιάζει στρατιωτικές επιχειρήσεις κατά...\nΣ.Σοϊλού: «Πρέπει να καταργηθεί η Frontex και να δ...\nΟ Ερντογάν βγάζει δις από την κυπριακή ΑΟΖ! 20 δις...\nΗ Κρήτη και το Δημόσιο Διεθνές Δίκαιο: Η μοναδική ...\nΟ Μητροπολίτης που μαρτύρησε από τους ναζί και η σ...\nΎστατες προσπάθειες για να αποφευχθεί ο πόλεμος στ...\nΜια ωδή στην επεκτατική πολιτική της κατοχικής δύν...\nΓια πρώτη φορά συγκαλυμμένες απειλές εναντίον της ...\nΚλιμακώνει η Άγκυρα: Δείχνει πλέον καθαρά πως δεν ...


Συνελήφθη 29χρονος για το δέμα-βόμβα στον Λ. Παπαδήμο και ηταν...οπλισμένος!! - Ξυπνήστε ρε\nΣυνελήφθη 29χρονος για το δέμα-βόμβα στον Λ. Παπαδήμο και ηταν...οπλισμένος!!\n10/28/2017 01:37:00 μ.μ.\nΌπως μετέδωσε τηλεοπτικός σταθμός, ο 29χρονος συνελήφθη ενώ έβγαινε από διαμέρισμα στην οδό Αχαρνών που είχε μισθώσει με πλαστή ταυτότητα. Μάλιστα ήταν οπλισμένος. Διαπιστώθηκε ότι ήταν οπλισμένος και με σφαίρα στη θαλάμη του όπλου.\nΣύμφωνα με τις πρώτες πληροφορίες, ο 29χρονος νοίκιαζε σπίτι κοντά στην πλατεία Αττικής, ενώ στο παρελθόν είχε συλληφθεί για επεισόδια στο Πολυτεχνείο. Φέρεται, δε, να είχε σχέσεις με άτομα που συνδέονται με την τρομοκρατική οργάνωση της Συνωμοσίας των Πυρήνων της Φωτιάς.\nΑνώνυμος 28 Οκτωβρίου 2017 - 2:21 μ.μ.\nκαλα ναχαμε να λεγαμε τωρα χαχαχαχαχαχαχαχαχαχαχαχαχαχαχαχαχαχα\nΑνώνυμος 28 Οκτωβρίου 2017 - 5:13 μ.μ.\nΔΕΝ ΘΑ ΗΤΑΝ ΑΥΤΟΣ ΓΝΩΤΟΣ ΤΟΥ ''ΛΗΣΤΗ ΜΕ ΤΟ ΠΟΔΗΛΑΤΟ'' ΔΙΑΦΟΡΕΤΙΚΑ ΘΑ ΗΤΑΝ ΤΩΡΑ ΕΛΕΥΘΕΡΟΣ ΘΑ ΕΙΧΕ ΚΑΝΟΝΙΣΕΙ Ο ΚΑΡΑΦΛΑΣ ΜΕ ΤΗΝ ΚΕΦΑΛΑ ΣΑΝ ΚΟΥΜΠΑΡΑ ΞΕΡΕΤΕ ΕΚΕΙΝΟΥΣ ΤΟΥ ΠΗΛΙΝΟΥΣ ΘΑ ΕΙΧΕ ΔΩΣΕΙ ΕΝΤΟΛΗ ΝΑ ΤΟΝ ΑΦΗΣΟΥΝ ΕΛΕΥΘΕΡΟ


Αντίλογος (Antilogos-gr): Ένα ακόμη μικρό θαύμα των ΣΥΡΙΖΑΝΕΛ ...\nΈνα ακόμη μικρό θαύμα των ΣΥΡΙΖΑΝΕΛ ...\nΕπειδή η προπαγάνδα καλά κρατεί και οι κυβερνητικοί κάνουν ό,τι μπορούν για να εμφανίζουν ανθηρή την κατάσταση στη χώρα, ας καταφύγουμε πάλι σε επίσημα στοιχεία, που δεν αμφισβητούνται και που αποδεικνύουν πως και στραβός είναι ο γιαλός και στραβά αρμενίζουμε.\nΣύμφωνα, λοιπόν, με τα στοιχεία της Τράπεζας της Ελλάδος, περαιτέρω μείωση σημείωσε η χρηματοδότηση επιχειρήσεων και ιδιωτών από τις τράπεζες τον Ιούνιο, καθώς το υπόλοιπο των δανείων προς τον ιδιωτικό τομέα υποχώρησε στο τέλος Ιουνίου στα 201,7 δις ευρώ καταγράφοντας μείωση κατά 2% σε σύγκριση με τον αντίστοιχο μήνα του 2015.\nΤην ίδια ακριβώς ημέρα που έγιναν αυτές οι ανακοινώσεις από την Τράπεζα της Ελλάδος, δηλαδή στις 27 Ιουλίου, δόθηκαν στη δημοσιότητα και τα στοιχεία της Ευρωπαϊκής Κέντρικής Τράπεζας.\nΚαι πληροφορηθήκαμε πως οι χορηγήσεις δανείων από τις τράπεζες της Ευρωζώνης σημείωσαν τον Ιούνιο μικρή επιτάχυνση.\nΣυγκεκριμένα, τα δάνεια προς τις επιχειρήσεις αυξήθηκαν με ετήσιο ρυθμό 1,7% από 1,6% τον Μάιο και τα δάνεια στα νοικοκυριά αυξήθηκαν με ρυθμό 1,7%, επίσης, έναντι 1,6% τον Μάιο.\nΠαράλληλα, η προσφορά χρήματος με ευρεία έννοια (Μ3) αυξήθηκε με ετήσιο ρυθμό 5% τον Ιούνιο έναντι 4,9% τον Μάιο. Η προσφορά χρήματος με τη στενότερη έννοια (Μ1), που περιλαμβάνει τη νομισματική κυκλοφορία και τις καταθέσεις όψεως, αυξήθηκε 8,6% έναντι 9,1% τον Ιούνιο.\nΚαι πώς θα αναπτυχθούν οι επιχειρήσεις αν δεν μπορούν να δανειστούν;\nΣε όλα απάντησε ο κ. Παππάς στην περίφημο συνέντευξη στην ΕΡΤ, αλλά αυτό μάλλον δεν τον ενδιέφερε…\nΚατά τα λοιπά, κάποιοι προσπαθούν να μας πουν ότι δεν έγινε και τίποτε που επιβλήθηκαν τα capital controls, δεν έγινε και τίποτε που χρειάστηκε νέα ανακεφαλαιοποίηση των τραπεζών, δεν έγινε και τίποτε που η χώρα ζει μέσα στην πολιτική και την οικονομική αβεβαιότητα από τον Ιανουάριο του 2015 και όχι μόνο δεν λέει να σηκώσει κεφάλι, αλλά βυθίζεται όλο και πιο πολύ.\nΚαι βέβαια, κατά τους ΣΥΡΙΖΑΝΕΛ δεν έγινε και τίποτε που οι επιχειρήσεις δεν μπορούν να δανειστούν και να αναπτυχθούν, ούτε έγινε και τίποτε που έπεσαν οι εξαγωγές και ζούμε με τον εισαγόμενο πληθωρισμό.\nΜπροστά στο… θαύμα της διακυβέρνησης της χώρας από την παρέα τους, τίποτε δεν έχει σημασία.\nΑρκεί δηλαδή που βρέθηκαν οι ίδιοι στην εξουσία και μας έφεραν άλλα δύο μνημόνια με την «περήφανη διαπραγμάτευσή» τους.\nΚαι γιατί έγιναν όλα αυτά;\nΓια το «γαμώ το», που είχε πει και ο κ. Τσίπρας – χωρίς να ενοχληθεί κανείς, ενώ αν το είχε πει κανέναν άλλος θα σηκωνόταν ο κόσμος στο ποδάρι.\nΕτικέτες: ΑΝΕΞΑΡΤΗΤΟΙ ΕΛΛΗΝΕΣ, Διαπλοκή, ΚΥΒΕΡΝΗΣΗ ΤΣΙΠΡΑ V3, ΣΥΡΙΖΑ\nΣυνέντευξη της Ντόρας Μπακογιάννη στη Realnews ...


ai-vreS: Απεβίωσε Ο "Συνταγματολόγος της Δημοκρατίας"\nΟ διακεκριμένος ακαδημαϊκός, καθηγητής του Συνταγματικού Δικαίου και πολιτικός Δημήτρης Τσάτσος άφησε την τελευταία του πνοή σήμερα τα ξημερώματα, σε ηλικία 77 ετών, στο Αττικό Νοσοκομείο όπου νοσηλευόταν με καρδιολογικά προβλήματα. Γόνος πολιτικής οικογένειας, γιος του βουλευτή των Φιλελευθέρων και υπουργού Θεμιστοκλή Τσάτσου και ανιψιός του διατελέσαντος Προέδρου της Δημοκρατίας Κωνσταντίνου Τσάτσου, ο εκλιπών γεννήθηκε στην Αθήνα το 1933. Σπούδασε Νομικά στην Αθήνα και στη Χαϊδελβέργη και το 1960 ανακηρύχθηκε διδάκτωρ της Νομικής στο Πανεπιστήμιο Αθηνών, ενώ από το 1965 ως το 1968 εργάστηκε ως ερευνητής στο Max Planck Institute. Το 1968 εξελέγη υφηγητής του γερμανικού και αλλοδαπού Δημοσίου Δικαίου και δίδαξε στη Νομική Σχολή του Πανεπιστημίου της Βόννης, ενώ την ίδια χρονιά εξελέγη υφηγητής του Συνταγματικού Δικαίου στη Νομική Σχολή του Πανεπιστημίου Αθηνών. Το δικτατορικό καθεστώς όμως δεν του επέτρεψε να διδάξει. Το 1969 εξελέγη καθηγητής στο Πανεπιστήμιο Θεσσαλονίκης, αλλά δεν διορίστηκε από τη δικτατορία. Εναν χρόνο μετά επέστρεψε ως μόνιμος καθηγητής στο Πανεπιστήμιο της Βόννης.\nΣτις εκλογές του 1974 εξελέγη βουλευτής στην Α' Περιφέρεια της Αθήνας με την Ενωση Κέντρου Νέες Δυνάμεις και στην προετοιμασία του Συντάγματος του 1975 υπήρξε γενικός εισηγητής εκ μέρους όλης της αντιπολίτευσης. Διεγράφη, λόγω διαφωνιών με την ηγεσία του κόμματος, ενάμιση χρόνο αργότερα, συνεχίζοντας την πολιτική του δράση στον νέο σχηματισμό Πρωτοβουλία για Δημοκρατία και Σοσιαλισμό που στις εκλογές του 1977 συναποτέλεσε τη Συμμαχία. Ακολούθως συμπορεύθηκε με το ΠαΣοΚ και επί δύο συνεχείς θητείες (1994-1999 και 1999-2004) υπήρξε επικεφαλής του ευρωψηφοδελτίου του κόμματος. Στη δεκαετή παρουσία του στα ευρωέδρανα διακρίθηκε για τις καίριες παρεμβάσεις του σε πολιτικά και θεσμικά ζητήματα και πήρε ενεργά μέρος στην προετοιμασία του Ευρωσυντάγματος.\nΤο 1973 φυλακίστηκε από τη δικτατορία, μετά την κατάρρευση της οποίας, το καλοκαίρι του 1974, συμμετείχε ως υφυπουργός της Ανώτατης Παιδείας στην Κυβέρνηση Εθνικής Ενότητας. Kατά τη θητεία του θέσπισε τα μέτρα κάθαρσης στα πανεπιστήμια κατά των συνεργατών της δικτατορίας, «αποχουντοποίηση», και πρότεινε τον πρώτο δημοκρατικό νόμο-πλαίσιο για τα ελληνικά πανεπιστήμια. Από το 1980 και ως τη συνταξιοδότησή του ήταν καθηγητής του Συνταγματικού Δικαίου στο Πάντειο Πανεπιστήμιο και στη Νομική Σχολή του Πανεπιστημίου Χάγκεν, ενώ διετέλεσε πρόεδρος της Ενωσης Ελλήνων Συνταγματολόγων από το 1988 ως το 1990.\nΑπό το fimotro.blogspot.com\nPosted by ai-vreS at 4/25/2010 07:56:00 μ.μ.\nΑνώνυμος 25/4/10 21:51\nΑυτός ήταν δεξιός.\nΑνώνυμος 25/4/10 22:10\nΑνώνυμος 26/4/10 00:14\nΗΤΑΝ Ο ΙΘΥΝΩΝ ΝΟΥΣ ΣΤΟ ΔΕΥΤΕΡΟ ΚΑΠΟΔΙΣΤΡΙΑ. ΤΟΝ ΕΠΟΝΟΜΑΖΟΜΕΝΟ ΚΑΛΛΙΚΡΑΤΗ. ΕΔΩ ΠΟΥ ΤΑ ΛΕΜΕ, ΔΕΝ ΧΡΕΙΑΖΟΤΑΝ ΤΟΣΑ ΠΤΥΧΙΑ ΓΙΑ ΝΑ ΚΑΝΕΙ ΑΥΤΟ ΤΟ ΕΚΤΡΩΜΑ. ΜΠΟΡΟΥΣΑΜΕ ΚΑΙ ΑΠΟ ΜΟΝΟΙ ΜΑΣ.\nΑνώνυμος 26/4/10 13:15\nO κλασικός Eλληνάρας.Απο πότε ρε Ελληνάρα έχεις τις γνώσεις και το ειδικό βάρος για να διαμορφώνεις αυτοδιοικητικούς χάρτες; Εδώ μια επιλογή της προκοπής δεν μπορείς να κάνεις κάθε 4 χρόνια όταν καλείσαι να ψηφίσεις βουλευτή. Μου θές και καλλικράτηδες τρομάρα σου


Η σφαγή στα Καλάβρυτα έγινε ταινία: O Μαξ φον Σίντοφ «Αυτόπτης Μάρτυρας» στη θηριωδία των Γερμανών το ’43 | BriefingNews\n24 Οκτωβρίου 2021 - 11:31\nΤελευταία τροποποίηση στις 24 Οκτωβρίου, 2021 - 11:31\nΗ πιο μαύρη σελίδα της γερμανικής κατοχής στην Ελλάδα έγινε ταινία – Στηρίζεται στη συγκλονιστική αφήγηση της Ευσταθίας Τζούδα-Μητσώνια που έζησε τον εφιάλτη από κοντά, ενώ πρωταγωνιστεί ένας θρύλος του διεθνούς σινεμά.\nΟ δε επίλογος με τη μαρτυρία της Ευσταθίας Τζούδα-Μητσώνια, που βίωσε αυτό τον εφιάλτη από κοντά, σου ανοίγει τρύπα στην καρδιά. Μερικές λεπτομέρειες είναι απαραίτητες και χαρακτηριστικές. Εξω πάμε καλά. Αφού Ελληνοαμερικανός από το Σικάγο ο Τομ Σουλελές, που είχε την ιδέα δημιουργίας μιας ταινίας για το Ολοκαύτωμα των Καλαβρύτων. Αφού στην Αγγλία, κυρίως, ο σκηνοθέτης Νικόλας Δημητρόπουλος. Και αφού στο Λος Αντζελες ο σεναριογράφος Δημήτρης Κατσαντώνης. Ο οποίος μάλιστα σπούδασε Νομικά στο Λονδίνο, άσκησε το επάγγελμα ως barrister (αυτός που αγορεύει στα αγγλικά δικαστήρια) και στη συνέχεια ασχολήθηκε με οικονομικές υποθέσεις. Το γεγονός γνωστό.\nΣτην κατεχόμενη Ελλάδα του ’40 το πιο εφιαλτικό. Οπου στις 13 Δεκεμβρίου του 1943 οι ναζί της 117 γερμανικής μεραρχίας εκτελούν 677 άνδρες και αγόρια άνω των 13 ετών. Οι σχεδόν 500 προερχόμενοι από τα Καλάβρυτα εκτελέστηκαν στον λόφο Καπή. Η πιο βαριά υπόθεση εγκλημάτων πολέμου στην Ελλάδα. Το αίμα έρρεε παντού.\nO σκηνοθέτης Νικόλας Δημητρόπουλος (αριστερά) με τον θρύλο του κινηματογράφου Μαξ φον Σίντοφ στα γυρίσματα της ταινίας. Ο ηθοποιός υποδύεται επιζήσαντα του Ολοκαυτώματος. Σύμφωνα με το σενάριο, ήταν 12 ετών και είχε το όνομα Νικόλας Ανδρέου. Ηταν ο τελευταίος του ρόλος προτού πεθάνει το 2020, σε ηλικία 90 ετών.\nΣΦΑΓΗ ΚΑΛΑΒΡΥΤΑ ΤΑΙΝΙΑ ΜΑΞ ΦΟΝ ΣΙΝΤΟΦ


Σφοδρή επίθεση Ντόρας σε Δρίτσα: Με τις φασιστικές σας δηλώσεις προσβάλατε νεκρούς! - tomanifesto.gr\nΣε εξέλιξη η πολυεθνική άσκηση “Ηνίοχος 21”, παρουσία...\nΣφοδρή επίθεση Ντόρας σε Δρίτσα: Με τις φασιστικές σας δηλώσεις προσβάλατε νεκρούς!\nΤο κορυφαίο στέλεχος της ΝΔ, εξαπολύει σφοδρή επίθεση στον ανιστόρητο Δρίτσα και στον “σιωπηλό” Τσίπρα, με άρθρο της στα «ΝΕΑ».\nΔΗΜΗΤΡΗΣ ΚΟΥΦΟΝΤΙΝΑΣΕΙΔΗΣΕΙΣΕΙΔΗΣΕΙΣ ΣΗΜΕΡΑΘΟΔΩΡΗΣ ΔΡΙΤΣΑΣΝΕΑΝΤΟΡΑ ΜΠΑΚΟΓΙΑΝΝΗΤΡΟΜΟΚΡΑΤΙΑ\nΤαμείο Ανάκαμψης: Ετοιμες 300 δράσεις 5,5 δισ. ευρώ\nΣε εξέλιξη η πολυεθνική άσκηση “Ηνίοχος 21”, παρουσία του πρωθυπουργού